10 Hikmah Poligami Untuk Kemaslahatan Ummah

Poligami ialah amalan beristeri lebih daripada satu orang pada masa yang sama.

Menurut ebook Mudahnya Poligami, banyak hikmah poligami tetapi telah ditutupi kebaikannya dengan pandangan buruk, dakyah atau tohmahan daripada fahaman songsang yang berpaksikan pendidikan barat yang mengharamkan poligami dalam kehidupan.

Ini menyebabkan mudahnya poligami menjadi sukar diterima masyarakat terutama di kalangan wanita.

Ilustrasi sahaja

Tetapi kita tidak boleh salahkan wanita sahaja apabila mereka menolak poligami. Ini kerana lelaki yang berpoligami juga ada potensi menjadi penyebab fitnah ke atas sistem poligami yang dibenarkan Islam ini apabila gagal menjalankannya dengan baik.

Sebenarnya, hikmah poligami adalah sangat berasas dan memenuhi fitrah kejadian manusia. Poligami juga adalah sebuah keterpaksaan untuk menghadapi permasalahan dan solusi dalam pelbagai masalah.

Cuba bayangkan jika Islam tidak membenarkan poligami, pasti sudah tentu kehidupan sosial akan menjadi tunggang-langgang dan tidak beretika.

10 Hikmah Poligami Untuk Kemashlahatan Ummah

1. Mengelakkan zina dengan menggalakkan poligami supaya hubungan kelamin dilakukan secara sah, iaitu hubungan suami isteri.

2. Melindungi wanita yang tidak berkahwin daripada hidup dalam fitnah dan kebatilan.

3. Memberi peluang kepada suami yang mengahwini isteri yang telah disahkan mandul mendapatkan keturunan dengan memiliki anak yang sah taraf.

4. Membenarkan suami menjaga kebajikan dan keperluan isteri yang mengalami kecacatan seumur hidup meskipun telah berkahwin lain.

5. Mengasihi dan melindungi wanita daripada bencana dan penderitaan sebagai wanita simpanan dan alat pemuas nafsu bagi mereka yang kaya.

6. Menjamin kemaslahatan isteri yang telah meningkat usia dan melahirkan ramai anak dengan suami yang tinggal bersamanya dan masih menerima hak sebagai isteri selepas suaminya berkahwin lain.

7. Membantu lelaki yang memiliki kekuatan luar biasa sehingga tidak cukup seorang isteri terutama ketika ada halangan yang berbentuk syariat bagi wanita seperti haid dan nifas melakukan persetubuhan yang sah.

8. Membolehkan suami yang bekerja dan tinggal di luar negara mengahwini wanita di negara tersebut sekiranya sukar membawa keluarganya bersama bagi mengelakkan hubungan haram dan timbul masalah sosial.

9. Mengahwini ibu anak yatim dan memberi perlindungan kepada anak-anak yatim tersebut daripada kejahatan dan fitnah.

10. Menjadikan penceraian solusi terakhir apabila berdepan dengan masalah dalam rumah tangga seperti isteri mandul, sakit atau menopause.

Poligami bermanfaat untuk perempuan berbanding lelaki iaitu penghormatan bagi isteri apabila suaminya adil dan mampu memberi nafkah dan kemaslahatan bagi perempuan apabila perkahwinan dapat menjaga wanita dan haknya sebagai seorang isteri.

Manakala, bagi lelaki yang sedang berpoligami atau mahu berpoligami, pastikan diri anda mengamalkan poligami secara baik dan mengikut peraturan agama agar anda tidak menjadi punca penyebab pertentangan dan kutukan ke atas sistem poligami yang dibenarkan Islam ini.

Apabila kita mengikuti suatu hukum, maka ikutilah dalam semua aspek, bukan ambil suku atau sebahagian sahaja.

Sumber: Ebook Mudahnya Poligami dan buku Poligami: Kesenangan atau Kesengsaraan terbitan al-Hidayah


2 Sebab Tesla Cybertruck Berjaya Terima 200,000 Tempahan Dalam Tempoh Tiga Hari

Umum tahu baru-baru ini Tesla dibawah kendalian Elon Musk telah memperkenalkan sebuah trak elektrik yang dinamakan sebagai Tesla Cybertruck.

Meskipun mendapat pelbagai komen dan kritik daripada orang ramai, trak ini nampaknya berjaya menunjukkan angka jualan yang positif seawal tiga hari pelancaran. Pada kali ini, saya akan kongsikan dua sebab Tesla Cybertruck berjaya memperoleh kepercayaan orang ramai untuk menempah trak yang berbentuk unik ini.

Yang pertama ialah design yang seolah-olah direka oleh budak 5 tahun dan yang kedua ialah cermin yang retak ketika demo menguji cermin dibuat. Akan tetapi, walaupun ramai yang kutuk dan mengata, sudah 200,000 orang buat deposit untuk pre-order.

Bila kita bandingkan jumlah ini dengan statistik 2018, Tesla yang dari kosong, terus melonjak ke tangga ke-6 untuk industri automotif pickup truck. Ada banyak analisis yang bagi rumusan kenapa Elon Musk, seorang manusia genius yang hidup, pilih design sebegini dan saya hadir dengan sebuah rumusan.

Rumusan yang dimaksudkan adalah Elon ingin traknya berbeza dari trak-trak yang lain. Bagi saya ini benar kerana bila kita sebut pickup truck, dalam kepala kita mesti memikirkan design Hilux dan mungkin disebabkan ini, semua pickup truck di Malaysia dipanggil Hilux.

Bayangkan dalam 3 juta pickup truck yang sedia ada, bagaimana Tesla ingin terjun masuk ke lautan ini dan menjadi tumpuan? Tidak lain dan tidak bukan dengan membawa sesuatu yang aneh.

Bagaimana kalau mereka bawa konsep kereta Tesla yang ala-ala Tron kepada pickup truck mereka? Lawa tetapi lebih kurang sama dengan pickup truck yang sedia ada. Malah, terdapat designer yang muat naik rekaan yang dihasilkan serta mendapat pujian daripada netizen kerana ‘lebih bijak’ dari Elon Musk.

Penganalisis bagi rumusan ini apabila dia melihat pembentangan Elon dari awal sampai akhir,bagaimana Elon memulakan pembentangan dengan design pickup truck yang sedia ada dan lebih kurang sama.

Penganalisis juga membawa idea bagaimana design tiga mata Apple yang dijadikan ‘bahan’ oleh netizen akhirnya diterima secara terbuka apabila ianya dilancarkan. Bahkan, pesaing lain menirunya.

Saya tidak tahu adakah design ini akan menjadi satu fenomena nanti tapi apa yang kita dapat belajar dari strategi Elon Musk ini ialah bila kita ingin dilihat dalam ribuan manusia, pakai lah sesuatu yang lain, pasti orang perasan kita. Berikut merupakan perkongsian daripad Youtuber MKBHD tentang sebab beliau menempah Tesla CyberTruck.

Kami kongsikan kepada anda berita pelancaran Tesla CyberTruck yang penuh dengan kontroversi oleh Elon Musk. Klik pautan di bawah untuk bacaan lanjut.

Elon Musk Terkejut Cermin Trak Kalis Peluru Retak Semasa Pelancaran

Cermin Retak Sewaktu Pelancaran Tesla Cybertruck Sekadar Gimik Daripada Elon Musk?


CEO Huawei Sahkan iPhone 12 Sebagai ‘Telefon Pintar Terbaik Dunia’

Jika sebelum ini CEO Huawei pernah mengakui syarikat beliau sememangnya mengikuti inovasi Apple kerana berpendapat Apple merupakan role model terbaik, kini beliau sekali lagi memetik Apple dalam kenyataan terbaru dengan melabelkan iPhone 12 sebagai telefon pintar terbaik dunia.

Kenyataan yang dibuat nyata mengejutkan orang ramai serta menjadi buah mulut netizen melihatkan seorang CEO syarikat teknologi dari China melabelkan model keluaran pesaing sebagai model daripada syarikat Amerika Syarikat sebagai model terbaik di pasaran.

Menurutnya, Apple iPhone 12 merupakan telefon pintar terbaik dunia berikutan jumlah penggunanya yang ramai di Eropah. Melihatkan Huawei yang tidak mempunyai model terbaik dan terbaru yang ditawarkan di Eropah, pemilihan orang ramai yang memilih iPhone sekaligus menunjukkan kehebatan teknologi 5G Huawei.

Selain itu, Ren Zhengfei turut memaklumkan harapan beliau agar Joe Biden selaku presiden terbaru Amerika Syarikat mengamalkan polisi terbuka sekaligus membolehkan Huawei sekali lagi dapat berdagang di Amerika Syarikat tanpa sekatan.

Tular pada minggu lalu apabila sebuah syarikat IT di Shah Alam didakwa menjual Android Box. Klik pautan di bawah untuk mengetahui dengan lebih lanjut.

Syarikat IT Di Shah Alam Jadi Syarikat Pertama Didakwa Kerana Jual ‘Android Box’

Bekas Pekerja Kongsi Budaya Kerja Tidak Sihat Sepanjang Di Tesla


CEO Huawei Umum Hongmeng OS Lebih Pantas Berbanding macOS

Mula diberi fokus ketika Huawei disekat Amerika Syarikat serta syarikat Google, HongMeng OS nampaknya berjaya mengejutkan ramai apabila CEO Huawei mengesahkan sistem operasi keluaran mereka lebih pantas berbanding Android, iOS dan macOS.

Berdasarkan perkongsian CEO Huawei, Ren Zhengfei, Hongmeng OS cuma mempunyai refresh rate kurang dari 5 milisaat sekaligus mengesahkan kepantasan sistem operasi ini berbanding pesaing.

Ren Zhengfei turut berkongsi dimana Hongmeng OS dibina untuk bukan sekadar sebagai sistem operasi, sebaliknya meliputi pelbagai peranti lain seperti router, peranti pintar di rumah dan kenderaan swapandu.

Setakat ini masih belum diketahui sama ada telefon pintar keluaran terbaru Huawei pada masa akan datang akan ditawarkan dengan sistem operasi Android dan Hongmeng OS.


CEO Huawei Yakin Tidak Perlukan Google Untuk Jadi Jenama No.1 Dunia

Sejak Mei lalu, isu melibatkan Huawei yang disekat oleh Amerika Syarikat untuk berdagang serta dihalang untuk menggunakan akses Google secara tidak langsung memberi kesan kepada Huawei.

Enam bulan berlalu, Amerika Syarikat yang sebelum ini dilaporkan bakal melepaskan sekatan terhadap Huawei masih lagi meneruskannya membuatkan telefon pintar terbaru keluaran Huawei tidak mendapat akses Google.

Menerusi kenyataan CEO Huawei, Ren Zhengfei baru-baru ini, beliau yakin Huawei tidak memerlukan Google untuk menjadi jenama dengan jualan tertinggi dunia.

Cita-cita CEO Huawei ini mungkin dilihat tidak realistik sekitar lima tahun lalu namun laporan penjualan terbaru menunjukkan Huawei semakin hampir memintas Samsung sebagai jenama dengan penjualan tinggi.

Huawei sebelum ini turut pernah mengumumkan sistem operasi mereka sendiri iaitu Harmony OS yang menjanjikan prestasi yang lebih pantas berbanding Android namun tidak ditawarkan secara rasmi setakat ini. Untuk pengetahuan, pengguna Huawei Mate 30 Pro masih boleh mendapatkan akses Google dengan memuat turun melalui pihak ketiga.

Ketahui bagaimana produk Huawei dapat meningkatkan produktiviti bekerja. Turut dikongsikan mengapa anak muda sangat gilakan jam pintar Huawei Watch GT2. Klik pautan di bawah untuk bacaan lanjut.

Tingkatkan Produktiviti Bekerja, Ketahui Bagaimana 3 Produk Hebat HUAWEI Ini Dapat Membantu

Kenapa Anak Muda Gilakan Jam Pintar HUAWEI WATCH GT 2 Ni? Katanya Boleh Play Lagu Lagi!


CEO Ini Diberi Cuti Serta Merta Selepas Pecat 900 Pekerja Menerusi Panggilan Zoom

Vishal Garg, seorang CEO yang mencipta kontroversi baru-baru ini apabila memecat 900 kakitangan beberapa minggu sebelum perayaan Krismas telah dilaporkan mengambil ‘cuti dari kerja dengan serta-merta’. Dia yang berumur 43 tahun telah memecat 9% pekerja Better.com pada satu panggilan Zoom.

Dia memberitahu mereka, “Ini bukan berita yang anda ingin dengar. Jika anda menerima panggilan ini, anda adalah sebahagian daripada kumpulan malang yang diberhentikan kerja. Anda ditamatkan kerja, berkuat kuasa serta-merta.’

Disebabkan kekecohan yang telah berlaku, kini keadaan mula berubah 360 darjah. Tanggungjawab yang diberikan kepada Garg kini sudah diserahkan kepada pembantunya. Dia kini diberikan cuti serta merta oleh lembaga pengarah Better.com yang menghantar emel kepada pekerja memberitahu bahawa mereka akan kesali dengan apa yang terjadi ‘dan Vishal akan mengambil cuti berkuat kuasa serta-merta’.

Dalam email yang dilaporkan oleh VICE, ia berkata, “Lembaga Pengarah telah menghubungi firma bebas untuk melakukan penilaian untuk kepimpinan dan budaya. Cadangan penilaian ini akan diambil kira untuk membina budaya mampan dan positif jangka panjang di Better.”

Tidak jelas sama ada Garg dipaksa mengambil cuti atau dia sendiri yang menawarkan dirinya untuk berundur demi reputasi syarikat.

Pada hari kejadian, Garg pada asalnya memberitahu pekerjanya bahawa mereka telah dipecat atas sebab kewangan. Dia memberitahu dalam panggilan Zoom tersebut, “Ini adalah kali kedua dalam kerjaya saya lakukan perkara ini dan saya tidak mahu melakukan ini. Kali terakhir saya melakukannya, saya menangis. Kali ini, saya berharap untuk menjadi lebih kuat.’

Namun ketika wawancara dengan beberapa media lain, Garg mengeluarkan kenyataan tidak seperti apa yang beliau canangkan, “Sekurang-kurangnya 250 orang yang diberhentikan bekerja secara purata dua jam sehari manakala mencatat masa lapan jam+ sehari dalam sistem gaji.” Dia juga tetap dengan keputusannya apabila dia memberitahu majalah Fortune, “Sebilangan pelanggan tidak mendapat perkhidmatan yang sepatutnya’.

Ketua Pegawai Eksekutif itu dilaporkan mengekalkan nada keras yang sama apabila dia membincangkan perkara itu dengan pekerjanya yang lain, di mana dia memberitahu mereka, “Anda tidak akan dibenarkan gagal dua kali. Anda akan digalakkan untuk gagal sekali. Tetapi tidak dibenarkan gagal dua kali.”

Garg dan syarikatnya yang berpangkalan di Manhattan bernilai £5.3 bilion, berdepan serangan dari komuniti antarabangsa selepas video beliau memecat 900 pekerja melalui panggilan Zoom tular. Garg juga akui sebenarnya beliau boleh menggunakan nada yang berbeza. Garg malah meminta maaf kepada kakitangannya sambil berkata, “saya gagal menunjukkan sikap hormat dan penghargaan yang sewajarnya untuk individu yang terjejas dan atas sumbangan mereka kepada Better’.

Wanita yang dipecat kerana belasah pencuri ditawar kerja oleh Presiden UFC. Klik pautan di bawah untuk membaca.

Wanita Yang Dipecat Kerana Belasah Pencuri Ditawar Kerja Oleh Presiden UFC

Bekas Pekerja Kongsi Budaya Kerja Tidak Sihat Sepanjang Di Tesla

10 Rahsia HR Tidak Mahu Anda Tahu (Tetapi Kami Dedahkan)


CEO Ini Tahu Bertapa Susahnya Menjadi Bapa Jadi Beliau Tukar Polisi Syarikat Menjadi Menarik

Siapa yang tak nak apabila syarikat memberi cuti bergaji selama setahun?

Antara syarikat yang biasa dilabel sebagai ‘mesra ibu bapa’ ialah Facebook dan Google. Dan kini syarikat Virgin Group juga mengikuti jejak langkah untuk menjadikan syarikat berkenaan lebih bertimbang rasa dengan mereka yang bergelar ibu bapa.

Jika sebelum ini hanya ibu yang diberi cuti bersalin, nampaknya bapa juga kini diberi kelebihan yang sama.

Isnin lalu, pengasas Virgin, Sir Richard Branson dan Ketua Pegawai Eksekutif Virgin Management, Josh Bayliss, mengumumkan polisi syarikat berkenaan untuk memberi cuti bergaji sehingga setahun kepada pekerja lelaki yang baru menimang cahaya mata.

“Ini mencerminkan ketelusan syarikat dalam mengambil kira hal-hal berkaitan kesihatan dan kesejahteraan pekerja-pekerja kami,” kata Bayliss.

Dalam polisi baru ini, pekerja yang berkhidmat dengan syarikat tersebut untuk tempoh kurang dua tahun akan menerima gaji sebanyak 25 peratus sepanjang tempoh bercuti, manakala mereka yang telah berkhidmat sekurang-kurangnya empat tahun akan menerima gaji penuh.

Lebih menarik, polisi ini turut membabitkan mereka yang mengambil anak angkat.

“Jika anda menjaga pekerja anda dengan baik, mereka akan menjaga perniagaan anda dengan baik juga.

“Saya juga seorang bapa dan seorang datuk, saya faham bagaimana sibuk dan pentingnya tahun pertama sebagai ibu bapa. Kerana itu, kami di Virgin sangat berbesar hati untuk menghadiahkan polisi ini supaya pekerja-pekerja kami dapat menikmati saat-saat indah sebagai ibu bapa,” kata Branson.

LIKE dan FOLLOW Vocket di Facebook serta Instagram


CEO JP Morgan Label Bitcoin Dan Pasaran Kripto Sebagai Skim Ponzi

Sudah banyak tokoh yang membidas tentang kriptowang dijadikan sebagai pelaburan. Kini giliran bilionair yang juga bergelar CEO JP Morgan memberi pandangan beliau terhadap kriptowang.

Menerusi satu temuramah di rancangan CNBC, Jamie Dimon selaku CEO JP Morgan telah berkongsi pendapat berkenaan aset digital dengan mengatakan Bitcoin dan keseluruhan pasaran kripto adalah satu penipuan.

“Bitcoin itself is a hyped-up fraud,” says @jpmorgan CEO Jamie Dimon. “Crypto is a decentralized Ponzi scheme…It’s a pet rock.” pic.twitter.com/9KQfckty8f

— Squawk Box (@SquawkCNBC) January 19, 2023

Tambahnya lagi, beliau tidak terkejut apabila syarikat perdagangan kriptowang terbesar di dunia, FTX menghadapi bankrap susulan mereka adalah skim ponzi desentralisasi. Tidak dinafikan kriptowang berjaya menjadi fenomena hangat di seluruh dunia sekaligus membuatkan orang ramai terburu-buru untuk melabur menerusinya.

Dalam pada itu, kebanyakkan pelabur berpendapatan rendah atau warga emas merupakan antara individu yang terkesan apabila kehilangan berbilion-bilion aset digital berikutan krisis FTX mahupun pasaran kripto secara berterusan mengalami ‘pendarahan’.

Ini bukanlah pertama kali bagi beliau melontarkan kenyataan negatif terhadap kriptowang dan Bitcoin kerana sebelum ini pernah menggelar ia sebagai tidak bernilai menerusi temu ramah di CNN pada tahun 2021 lalu.

Namun, Dimon yakin dan memuji manfaat yang diperolehnya menerusi teknologi blockchain dan ledger. Beliau percaya pemindahan wang pada masa hadapan akan lebih canggih untuk memberikan kemudahan lebih efisien kepada pelanggan. Setakat ini, kriptowang masih dipandang serong kerana nilainya dilihat mudah dimanipulasi.


CEO Marvel Sahkan 3 Watak Baharu Yang Bakal Sertai MCU

Selepas mengesahkan jalan cerita untuk siri Marvel di Disney+ akan memberi kesan kepada filem Marvel Cinematic Universe (MCU), CEO Marvel, Kevin Feige mengesahkan 3 watak baharu akan menyertai MCU dan di filem mana watak-watak ini akan muncul ‘telah dirancang’ lebih awal.

KEVIN FEIGE Says MARVEL Fans Will Need to Watch Disney+ Series to Understand Future MCU Movies https://t.co/7y44LAEIjR pic.twitter.com/73yqzIaUn4

— ComicBook NOW! (@ComicBookNOW) November 7, 2019

Seperti pengumuman sebelum ini, 3 watak berkenaan adalah Moon Knight, She-Hulk dan Ms. Marvel. “3 watak baharu ini; She-Hulk, Ms. Marvel dan Moon Knight akan dilihat buat kali pertama dalam Disney+ dan kemudiannya muncul dalam filem pula,” Kata Feige.

Untuk ketiga-tiga siri ini, ia akan diberi pengalaman cinematic persis produksi besar Marvel sebelum ini. Jadinya, Disney tidak akan hasilkan siri yang caca marba dan pasti akan memuaskan semua peminat setia Marvel yang melanggan Disney+.

Siri Marvel lain seperti Loki dan WandaVision juga tidak terlepas daripada mempunyai cinematic menarik untuk drama mereka. Disney+ sudah pun boleh dilanggan oleh penduduk di Amerika Utara dan seluruh dunia seawal Mac tahun hadapan. Bijak sungguh cara Disney buat duit dengan menyajikan hanya yang terbaik di Disney+ untuk pelanggannya.

Marvel juga turut memperkenalkan adiwira baharu yang berasal dari Malaysia, Sun Bird yang akan muncul dalam Marvel Future Fight. Anda boleh baca lebih lanjut tentang Sun Bird pada artikel di bawah.

Adiwira Pertama Dari Malaysia, ‘Sun Bird’ Diumumkan Untuk MARVEL Future Fight

‘Blade’ Kejutan Utama Marvel Studios Di San Diego Comic-Con


CEO McDonald’s Dipecat Selepas Jalin Hubungan ‘Intim’ Dengan Pekerja

McDonald’s telah memecat Ketua Pegawai Eksekutif (CEO), Steve Easterbrook selepas beliau dilaporkan telah melanggar polisi syarikat yang tidak membenarkan mana-mana pengurus terlibat dalam hubungan ‘intim’ dengan pekerja.

Dalam satu laporan New York Times, Ahli Lembaga Pengarah McDonald’s menyatakan bahawa Easterbrook telah menunjukkan ‘kelemahan dalam membuat keputusan’.

Selepas di pecat, Easterbrook dilaporkan telah menulis email kepada pekerjanya dan mengakui kesilapannya yang melanggar polisi syarikat.

Dalam kenyataan yang dibuat beliau, Easterbrook di lihat akur dengan keputusan Ahli Lembaga Pengarah dan bersedia untuk meninggalkan posisinya.

TIME melaporkan bahawa pertemuan di antara Ahli Lembaga Pengarah telah berlaku pada Jumaat lalu dan mereka sebulat suara mengundi untuk mengenepikan Easterbrook.

Pakar menyatakan bahawa syarikat itu tidak mempunyai pilihan tetapi untuk menguatkuasakan polisi tersebut. Terutama sejak bermulanya kempen #MeToo – satu kempen untuk menangani masalah gangguan seksual. McDonald’s telah mengalami tekanan untuk menunjukkan bahawa mereka konsisten bagi menangani semua bentuk salah laku seksual dan langkah ini juga menunjukkan  bahawa tiada siapa yang dikecualikan.

Easterbrook, 52 tahun adalah individu yang bertanggungjawab menaikkan keuntungan syarikat sejak menduduki posisi tersebut pada Mac 2015.

Dalam tiga bulan pertama, beliau merombak segmen pasaran dengan mementingkan kehendak pelanggan dan bukannya kawasan geografi. Easterbrook telah mewujudkan empat pasaran untuk diberi perhatian – pasaran Amerika Syarikat, pasaran utama, pasaran pertumbuhan tinggi dan pasaran asas.

Beliau berjaya meningkatkan margin keuntungan syarikat kepada lebih 12% dalam sembilan bulan pertama dan telah mencatat keuntungan dua kali ganda di bawah kepimpinannya.

Easterbrook, yang bercerai dan mempunyai tiga orang anak perempuan akan digantikan oleh Chris Kempczinski yang sebelum ini berkhidmat sebagai Presiden McDonald’s USA.

Berikut adalah artikel kami yang lain mengenai CEO. Klik pautan di bawah untuk bacaan lanjut.

Bekas CEO 1MDB Tidak Tahu Jho Low Terima Wang RM2.93 Bilion Sehingga Tahun Lalu

Donald Trump Mahu CEO Apple Kembalikan ‘Home Button’ Pada iPhone

CEO Gojek, Nadiem Makarim Umum Letak Jawatan Untuk Menyertai Kabinet Indonesia


CEO Menyamar Sebagai Pekerja Baru. Hasil Penyamarannya Meruntun Jiwa Kita

Baru-baru ini kecoh di media sosial tentang seorang CEO di China telah memecat dua orang pekerja yang tidak mengendahkan arahannya kerana tidak mengenali CEO itu. Terry Gou, taikun Taiwan meminta dua orang pekerja itu tidak merokok di kawasan larangan. Dua pekerja itu membalasnya dengan kata-kata yang kurang ajar: ‘Who are you? It’s none of your f****** business‘

Lain pula dengan kisah yang akan dipaparkan ini. Ia menjentik kesedaran realiti kepada orang atasan tentang apa yang dibuat dan dialami oleh orang bawahan mereka.

Mitchell Modell, CEO sebuah kedai peruncitan barangan sukan telah menyamar sebagai pekerja baru yang memerlukan latihan daripada salah seorang pekerja Modell’s Sporting Goods. Pekerja yang dipilih ialah Angel, seorang ibu dengan 3 orang anak yang tiada tempat tinggal dan menjalani kehidupan yang sukar.

Walaupun Angel orang susah dan diselubungi masalah serta kerisauan tentang masa depan anak-anaknya, dia tetap memberi fokus kepada pekerjaannya. Maka dia telah mengajar ‘pekerja baru’ itu dengan begitu baik sekali. CEO telah menyaksikan kesungguhan Angel bekerja dan kefahamannya tentang kerja di situ selama 1 minggu.

Pengalaman CEO bersama Angel telah membuatkan CEO menangis dan mahu berubah. Apatah lagi apabila mendengar kata-kata semangat dari Angel yang menyangkakannya adalah hanya rakan sekerja. Sebagai balasan, kehidupan Angel berubah!

Angel telah dilantik menjadi penolong pengurus dan diberikan beberapa ganjaran lain yang membuatkan Angel jatuh ke lantai,

Saksikan kisah penuh Angel dan CEO Modell’s Sporting Goods di sini:

Angel tidak diberitahu bahawa dia akan muncul di rancangan TV CBS bertajuk Undercover Boss. Dia hanya menyangkakan dia terlibat dengan dokumentari latihan pekerja baru.

LIKE dan FOLLOW Vocket di Facebook serta Instagram


CEO Razer Sedia Melabur RM10 Juta Dalam Industri E-Sukan Malaysia

Seperti yang mungkin ramai daripada anda sedia maklum melalui pengumuman pihak kerajaan bersempena dengan Perbentangan Bajet 2019 yang baru sahaja diumumkan, industri E-Sukan pada tahun ini telah diberi peruntukan sebanyak RM10 juta.

Peruntukan yang diterima ini bakal membuka peluang buat generasi muda untuk meningkatkan fasiliti, menambah jumlah pemain E-Sukan serta pertambahan jurutera perisan khususnya dalam bidang game.

Berakhirnya perbentangan, Menteri Belia dan Sukan, YB Syed Saddiq telah memuat sebuah tweet bagi menjemput mana-mana syarikat yang sudi untuk melabur di dalam industri E-Sukan negara.

Seruan Menteri Belia dan Sukan nampaknya berjaya disambut baik oleh CEO Razer sendiri iaitu Min-Liang Tan yang sudi untuk menaja pasukan E-Sukan Malaysia serta mengadakan lebih banyak pertandingan buat orang ramai menjelang tahun hadapan. Sama-sama kita nantikan pada tahun hadapan bagaimana suntikan dana daripada Razer bakal membantu industri E-Sukan negara.


2 Tahun Dilarikan Ayah, Ibu Dari Malaysia Bertemu Semula Dengan Anaknya Di Dubai

Seorang ibu telah menceritakan detik paling gembira dalam hidupnya apabila dapat bertemu kembali dengan anaknya di Dubai selepas di bawa lari oleh bekas suaminya.

Dengan bantuan polis Dubai, Rose Hu, dari Malaysia bertemu anaknya yang berumur 9 tahun di ibu pejabat Polis Dubai.

Difahamkan, dia dan anaknya berjumpa kali terakhir adalah pada Disember 2018 sebelum ayahnya membawa anak itu ke Dubai dengan alasan untuk bercuti.

Namun, setelah sampai di sana, tiada khabar berita yang dia terima mengenai anaknya.

“Tidak ada satu malam atau hari yang saya tidak merindukannya atau memikirkannya dan menangis, tetapi semuanya sudah berakhir sekarang,” kata Hu kepada The National.

Awal tahun ini, Rose berjaya memenangi hak jagaan anak dan Mahkamah Status Peribadi Dubai memerintahkan bekas suaminya untuk menyerahkan anak itu kepada ibunya. Tetapi bekas suaminya itu hilang setelah mahkamah mengeluarkan perintahnya.

Dubai Police help to reunite a mother and son after two years apart pic.twitter.com/T7qTQsmjOZ

— The National (@TheNationalNews) November 10, 2020

“Polis telah mencari anak saya selama hampir empat bulan,” katanya. “Peguam menelefon saya memberitahu bahawa anak saya telah dijumpai. Saya tidak dapat menggambarkan kebahagiaan. ”

Hu mengemukakan kes hak penjagaan pada tahun 2019 tetapi dua mahkamah Dubai menolak kesnya kerana berada di luar bidang kuasa. Tetapi Mahkamah Kasasi Dubai membatalkan keputusan itu dan memerintahkan perbicaraan semula.

Semasa proses mahkamah, difahamkan bahawa bekas suami telah melanggar janji yang dia tandatangani di mahkamah Malaysia di mana dia berjanji akan membawa anak itu kembali.

“Seorang ibu adalah yang paling layak mendapat hak jagaan anaknya,” kata hakim Faraj Al Galawi di Mahkamah Status Peribadi Dubai setelah memberikan hak penjagaan anak kepada Rose pada bulan April tahun ini.

Terdahulu, seorang lelaki untung besar apabila mendapat balasan wang sebanyak RM3 juta. Klik pautan di bawah untuk membaca.

Hasil Pinjamkan Wang Kepada Pelancong Dubai, Lelaki Ini Mendapat RM3 Juta Sebagai Balasan

Marah Anak Tidak Faham Matematik, Lelaki Ini Sampai Kena Serangan Jantung

Pelajar Sekolah Tahfiz Dari Sarawak Juara Kejohanan Matematik Dunia


CEO Ryanair Cetus Kontroversi Dengan Melabel Lelaki Muslim Sebagai Pengganas

Sudah menjadi kebiasaan bagi sesetengah negara barat termasuk individu berpengaruh melabel umat Islam sebagai pengganas. Spekulasi ini juga kerap dimainkan oleh beberapa media dalam memperlihatkan keganasan pengganas yang dikaitkan dengan umat Islam.

Terbaharu, CEO Ryanair, Michael O’Leary telah menimbulkan kontroversi dengan menyarankan pihak lapangan terbang untuk membuat pemeriksaan yang lebih lanjut buat lelaki Muslim kerana dikhuatiri membawa barangan merbahaya melibatkan bom.

Menurut beliau, pengganas sering kali hadir secara perseorangan dan merupakan lelaki Muslim. Individu yang hadir bersama keluarga pula kemungkinan besar tidak muncul sebagai pengganas bagi menjaga keselamatan keluarganya.

Sifat perkauman dan islamofobia jelas ditunjukkan dengan secara terang-terangan dengan melabel lelaki Muslaim sebagai pengganas. Selain itu, beliau juga turut melabel rakyat Ireland sekitar 30 tahun yang lalu sebagai pengganas.

Untuk pengetahuan, ini bukanlah kali pertama CEO Ryanair ini hadir dengan kenyataan yang kontroversi. Sebelum ini beliau pernah mencadangkan untuk mengenakan cukai tambahan buat penumpang yang mengalami masalah obesiti.

Sebelum ini seorang ahli parlimen anti-Islam di Belanda telah mencetur provokasi dengan mencetus pertandingan melukis Nabi Muhammad.

Ahli Parlimen Anti-Islam Belanda Cetus Provokasi, Anjurkan Pertandingan Melukis Nabi Muhammad

Kemenangan Buat Muslim Rohingya, Mahkamah Antarabangsa Perintah Myanmar Hentikan Genosid


CEO Serba Dinamik Dakwa Ada ‘Tangan Ghaib’ Yang Cuba Hancurkan Syarikat

Masalah yang dialami oleh syarikat Serba Dinamik Holdings Berhad (SDHB) dengan pengawal selia pasaran didakwa berpunca daripada ‘tangan ghaib’ yang cuba untuk menjatuhkan dan mengeluarkannya daripada kancah korporat, lapor Ketua Eksekutif Serba Dinamik Holdings Bhd Datuk Abdul Karim Abdullah dalam satu temubual dengan The Malaysian Insight.

“Kami percaya ada tangan tersembunyi yang mencetuskan seluruh kontroversi ini. Kami adalah usahawan yang percaya pada teknologi sebagai alat untuk membimbing, menyokong dan membantu dengan penyelesaian kejuruteraan holistik global kami.

“Kami percaya dalam mengambil bahagian dalam agenda pembinaan negara dan menyokong serta melaksanakan program pembangunan vendor kerajaan. Selama ini, ada pihak yang iri hati dengan kejayaan kami dan melakukan langkah yang berniat untuk mencipta isu yang kucar-kacir.

“Kami tidak mempunyai sebarang ‘godfather’ atau ‘hubungan politik yang kuat’ untuk melindungi kami,” katanya, sambil enggan mendedahkan identiti pelaku yang didakwa kerana siasatan masih dijalankan.

Isu ini timbil selepas empat pegawai kanan termasuk Abdul Karim dari SDHB sebelum ini dibebaskan daripada tuduhan mengemukakan kenyataan palsu kepada Bursa Malaysia tahun lalu selepas penyelesaian penuh denda RM16 juta syarikat yang dikenakan oleh Suruhanjaya Sekuriti (SC).

Jabatan Peguam Negara dalam satu kenyataan berkata prosiding jenayah terhadap syarikat itu tidak sepatutnya diteruskan. Peguam Negara (AG) Tan Sri Idrus Harun dipetik berkata impak pertuduhan adalah tidak seimbang dengan keparahan kesalahan yang didakwa dilakukan.

Serangan ini telah membawa kesan besar kepada syarikat, Abdul Karim menyatakan kesan ini telah mengakibatkan kejatuhan saham syarikat dan petisyen penggulungan daripada pemiutang.

“Semua dakwaan yang dilemparkan terhadap saya dan Serba Dinamik mempunyai matlamat akhir untuk mengeluarkan saya daripada pentas korporat dan menggambarkan imej ultra-negatif saya.

“Semua dakwaan adalah tidak benar dan seperti yang dinyatakan sebelum ini, disebabkan sub judice, saya mendiamkan diri. Sekarang, ia sudah berakhir,” katanya.

Abdul Karim juga berkata perkara itu boleh dikendalikan dengan lebih baik oleh pelbagai pihak yang terlibat dan bukannya mengheret syarikat minyak dan gas itu ke mahkamah, sambil mengalihkan kesalahan kepada juruaudit syarikat ketika itu KPMG di mana masalah itu didakwa bermula dengan cara juruaudit mengendalikan isu tersebut.

Beliau juga melahirkan kekecewaan terhadap pelbagai artikel berita yang diterbitkan mengenai dakwaan yang menyelubungi syarikat itu tanpa fakta yang betul digambarkan, yang menurutnya adalah di luar kawalannya apabila kes itu di bawa ke mahkamah.

Sebelum ini, Serba Dinamik dan empat eksekutif tertingginya didakwa mengemukakan kenyataan palsu kepada Bursa Malaysia Securities Berhad berhubung angka hasil RM6.014 bilion yang terkandung dalam Laporan Suku Tahunan bagi Suku Tahun dan Tahun berakhir 31 Disember 2020.

AGC sebelum ini menarik balik pertuduhan jenayah terhadap Serba Dinamik dan empat eksekutifnya, berikutan representasi undang-undang yang dibuat oleh syarikat itu, dan seterusnya mengarahkan SC untuk mengkompaun kesalahan tersebut.

Serba Dinamik dan empat eksekutif itu telah dikenakan denda kompaun RM3 juta setiap seorang pada 13 April.

Menurut SC, ini adalah jumlah maksimum kompaun yang dibenarkan di bawah Seksyen 369(a)(B) CMSA untuk penyerahan maklumat palsu dalam penyata kewangan syarikat.

Hafiz turut diberi kompaun tambahan RM1 juta kerana memalsukan rekod perakaunan anak syarikat syarikat itu, satu kesalahan di bawah seksyen 368(1)(b)(i) CMSA.

11 perkara mengenai CEO Google yang baharu. Rujuk pautan di bawah untuk membaca.

11 Perkara Tentang CEO Google Yang Baru Menggantikan Pengasas Google

Baru Sahaja Dilantik Sebagai CEO, Jalil Rasheed ‘Borong’ 70,000,000 Saham Berjaya Bernilai RM20.3 Juta

CEO Menyamar Sebagai Pekerja Baru. Hasil Penyamarannya Meruntun Jiwa Kita


CEO Slack Dedahkan Budaya Kerja Yang Beliau Kagumi

Stewart Butterfield ialah CEO Slack, sebuah aplikasi bisnes yang meningkat naik dengan cepat. Sebelum ini dia telah menjual startup Flickr kepada Yahoo dengan nilaian lebih USD20juta.

Dia belajar satu perkara penting selepas Yahoo mengambil alih Flickr iaitu kurang persekitaran kerjasama di mana dia susah mendapat sokongan dan sumber dari Yahoo. Kesannya potensi Flickr kurang dapat diperkembangkan.

Maka, dari pengalaman tersebut dia menerangkan tentang budaya kerja yang dia kagumi melalui analogi restoran:

“Saya sangat mengagumi restoran yang baik. Saya tidak semestinya memaksudkannya yang mahal. Saya maksudkan restoran yang dikendalikan dengan aliran yang lancar. Saya sedar perkara-perkara seperti pelayan memerhatikan setiap meja pelanggan. If someone needs the check, they’ll tell each other. Saya fikir semua orang suka bekerja di dalam persekitaran seperti itu.”

Disebabkan itu, Butterfield mengambil pekerja-pekerja Slack yang mempunyai rasa empati kepada orang lain. Ini akan membentuk budaya kerja yang suka bekerjasama dengan lebih mudah. Dengan berkongsi dan memahami perasaan orang lain, mereka akan saling beri maklum balas dan membantu orang lain untuk menjadi lebih baik.

“Semua orang patut cuba memudahkan kehidupan orang lain yang bekerja disini.” kata Butterfield.

LIKE dan FOLLOW Vocket di Facebook serta Instagram


CEO Sony Sahkan PS5 Tidak Akan Ditawarkan Dengan Harga Yang Murah

Jika sebelum ini orang ramai seakan teruja dengan berita dimana konsol generasi terbaru Sony iaitu PlayStation 5 yang bakal ditawarkan dengan harga mampu milik, kenyataan daripada CEO Sony beberapa hari lalu nampaknya menyatakan sebaliknya.

Menerusi kenyataan yang dibuat Jim Ryan selaku CEO Sony, beliau yakin isu pandemik COVID-19 yang melanda dunia ketika ini tidak akan memberi masalah kepada penjualan Sony PlayStation 5 yang bakal dilancarkan pada akhir tahun ini.

Tambahnya lagi, mengetahui PlayStation mempunyai peminat yang ramai, Sony PS5 yang hadir dengan spesifikasi yang baharu dan canggih ini dijangka tidak akan dijual dengan harga yang murah dan mampu milik.

Mengulas dari segi harga, Sony PS5 sebelum ini dikatakan bakal ditawarkan dengan harga sekitar $499 (RM2,141.46). Nampaknya Sony PS5 bakal ditawarkan dengan harga yang lebih tinggi berbanding harga pelancaran PS4 pada 2013 iaitu RM1,799.

— PlayStation (@PlayStation) June 1, 2020

Dalam pada itu, Sony yang sebelum ini menjadualkan pengumuman lanjut mengenai PlayStation 5 telah menangguhkan atur cara mereka dalam memberi laluan kepada perkara yang lebih serius khususnya protes yang berlaku di Amerika Syarikat.

Acara yang diumumkan ini dijangka bakal memperlihatkan rekaan Sony PlayStation 5 serta seleksi game eksklusif yang tersedia buat konsol generasi terbaru ini. Melihat kepada kos penghasilan yang tinggi, berkemungkinan besar model ini bakal dijual dengan harga yang lebih tinggi khususnya buat pasaran di luar Amerika Syarikat termasuk Malaysia.

Sony sebelum ini mengesahkan PS5 dijangka 100 kali lebih pantas berbanding PS4. Mungkin ini salah satu sebab konsol ini bakal ditawarkan dengan harga yang tinggi.

Sony Sahkan PS5 100 Kali Lebih Pantas Berbanding PS4

Sony Berdepan Masalah Untuk Jual PS5 Pada Harga Yang Mampu Milik


CEO Sprint Akan Hadiahkan Kasut Adidas ‘Yeezy’ Untuk Staf Terbaik Syarikat

Impian setiap sneakerheads untuk mempunyai bos seperti ini. CEO syarikat telco Sprint, Marcelo Claure akan menghadiahkan pekerja terbaik syarikat itu sepasang kasut Yeezy sebagai insentif kerja keras mereka.

Berita ini dimaklumkan sendiri oleh Marcelo melalui akaun Twitter miliknya. Tahun lalu Marcelo turut memberikan kasut Yeezy untuk pekerja terbaik syarikat itu dan ini merupakan kali kedua beliau menghadiahkan kasut Yeezy untuk pekerjanya.

Syarikat itu akan mengenal pasti individu yang membuat sales paling tinggi di bulan Disember dan individu berkenaan akan dihadiahkan sepasang kasut Yeezy ini. Tidak diketahui kasut Yeezy yang manakah akan diberikan kali ini tetapi menurut Marcelo, ini adalah salah satu cara beliau untuk memberi motivasi kepada pasukannya.

Bagi peminat kasut pastinya akan menghargai kasut ini tetapi bagaimana jika individu yang memenangi kasut ini bukannya dari kalangan peminat kasut? Mungkin insentif dalam bentuk wang tunai lebih sesuai. Tetapi tiada masalah untuk menjualnya kembali kerana kasut Yeezy ini mempunyai permintaan dan harga pasaran yang tinggi.

I love @ADIDAS #Yeezys, so #TisTheSeason to reward my best @Sprint salespeople! Top ones in Dec will get a pair to kickstart new year! pic.twitter.com/9UjtzYVcFN

— MarceloClaure (@marceloclaure) December 2, 2016


CEO Startup Kongsi Pengalaman Detik-Detik Awal Bersama Amanz.My

Ramai orang membayangkan jawatan ketua eksekutif syarikat atau CEO ini penuh dengan glamour dan boleh melakukan apa sahaja yang mereka mahukan di syarikat. Hakikatnya deskripsi kerja seorang CEO adalah berat dengan tanggungjawab dalam memenuhi keperluan kakitangan, pelanggan, pelabur, masyarakat, dan undang-undang.

Ramai juga membayangkan orang yang menggalas tugas CEO ini terdiri daripada pengasas atau pewaris syarikat. Hakikatnya CEO juga boleh dilantik di kalangan bukan ahli keluarga asalkan orang itu mempunyai kualiti sebagai seorang CEO iaitu kredibiliti, kecekapan, dan prihatin.

Tahukah anda pada satu ketika dulu, ada seorang pengasas sebuah laman web yang masyhur di Malaysia ini telah mewar-warkan pencarian CEO bagi syarikatnya di laman media sosial sejurus selepas beliau graduasi pada tahun 2011?

Berita itu telah menggerakkan hati seorang anak muda untuk menyahut tawaran tersebut dengan menawarkan diri untuk menyertai pengasas membangunkan syarikat dengan menggalas tanggungjawab sebagai seorang CEO.

Pemuda itu berminat dengan tawaran tersebut bukanlah kerana mahu glamour atau mahu berbangga dengan gelaran CEO. Beliau berminat kerana tahu akan potensi laman web pengasas tersebut selepas terjadi satu kejadian yang beliau tidak jangkakan akan berlaku sebelum itu.

Pengasas laman web yang juga seorang penulis pernah menerbitkan artikel tentang aplikasi Flash Lite yang dihasilkan oleh syarikat pemuda itu. Kesan artikel itu telah menyebabkan server syarikat pemuda itu kehabisan bandwidth untuk bulan tersebut sedangkan ia baru awal bulan. Sejak kejadian itu, beliau mula menyedari akan potensi laman web tersebut.

Adakah anda tahu tentang kisah yang disebutkan di atas ini? Siapakah pengasas dan pemuda itu?

Pengasas itu adalah Tuan Aman Firdaus Abul Hassan, pengasas Amanz.my dan pemuda itu adalah Tuan Ikhwan Nazri Mohd Asran, CEO Amanz.my sejak 2011 sehingga kini.

Potensi Amanz.my Menarik Perhatian Bakal CEO

“Pada satu hari sekitar tahun 2008, Aman Firdaus iaitu pengasas Amanz, telah menulis berkenaan aplikasi Flash Lite kami iaitu TGV Mobile yang dihasilkan tanpa kebenaran rasmi namun telah dimuat-turun pada beribu-ribu telefon yang menyokong Flash Lite sehingga server Flavert telah kehabisan bandwidth untuk bulan tersebut, walhal bulan tersebut baru bermula. Disitu saya mula sedar akan potensi laman Amanz sehingga apabila beliau (Aman) grad pada tahun 2011 dan mencari CEO, dan saya menawarkan diri menyertainya.” – Tuan Ikhwan Nazri.

Menurut Tuan Ikhwan Nazri, pada waktu itu beliau nampak kepentingan Amanz.my menjadi sebuah laman web yang fokus kepada niche teknologi maklumat kerana ia akan memberi manfaat terutama kepada startup tempatan melalui pendedahan-pendedahan yang ditulis di Amanz.my.

Pada 2 Mei 2011, Tuan Aman Firdaus telah mengumumkan penyertaan Tuan Ikhwan Nazri sebagai CEO pertama Amanz Network (kini dikenali sebagai Amanz Media Sdn. Bhd.) di laman web Amanz.my. Turut dinyatakan pengalaman dan latar belakang Tuan Ikhwan telah menjadi faktor utama beliau dipilih oleh Tuan Aman bagi membawakan Amanz ke peringkat yang lebih tinggi.

Pengalaman Dan Latar Belakang Jadi Faktor Utama Pemilihan CEO

Sebelum menyertai Amanz, Tuan Ikhwan banyak melakukan projek-projek yang menarik berkaitan Adobe Flash dan media baru. Antaranya adalah menyediakan perkhidmatan Flash melalui syarikat Flavert yang dibangunkan bersama rakan sebiliknya semasa di pusat pengajian, membina direktori Officekami, kad kahwin interaktif melalui Weddingkami dan menjayakan projek komuniti Al-Quran untuk PSP yang mendapat perhatian pengguna PSP seluruh dunia.

“Jika dikira dari jatuh bangun, boleh dikatakan banyak. Saya sebelum ini pernah menjalankan bisnes perkhidmatan. Di bawah jenama Flavert, saya dan rakan sebilik yang juga lebih pandai dalam programming mengasaskan syarikat tersebut yang memfokuskan untuk pembangunan aplikasi dan teknologi berasaskan Adobe Flash yang semakin kurang relevan ditelan zaman. Jika diikutkan pada tahun 2005-2009 merupakan kemuncak teknologi tersebut. Kami bertanggungjawab untuk mencipta Flash Games, Flash Lite Application dan ini adalah aplikasi sebelum zaman Android dan iOS, Flash Montage, Flash Animation, Flash Courseware. Pendek kata, asal nama Flash, kami ‘tapau’. Tetapi jodoh bisnes ini tidak lama kerana ia servicing, dan teknologi Flash makin jatuh sejak kehadiran Android dan iOS.” – Tuan Ikhwan Nazri.

Sebagai seorang yang tidak mempunyai latar belakang dalam perniagaan (merujuk kepada tidak pernah mengambil kelas berkenaan bisnes), beliau banyak belajar dari cara tidak formal terutamanya dengan mendengar radio BFM, membaca pelbagai blogpost berkaitan, dan juga berkenalan dengan orang lain yang lebih arif dalam perniagaan.

Lagi satu cara beliau menambah nilai diri adalah dengan menyertai acara-acara berkaitan bidang yang diceburi. Pada tahun 2008 dan seterusnya, banyak acara diadakan di dalam bidang teknologi. Antaranya adalah Barcamp, Startupcamp, Hackweekend. Di acara seperti itu ramai peserta berkongsi ilmu tanpa segan silu dan ini membantu mengembangkan networking apabila berpeluang mengenali mereka yang sealiran di acara sebegitu.

Antara tugas-tugas CEO Amanz Media ialah:

1. Merangka strategi konten
2. Merekrut editor
3. Merangka strategi penjenamaan
4. Menguruskan perniagaan
5. Mengembangkan peluang perniagaan

Cabaran yang telah dihadapi oleh Tuan Ikhwan sepanjang membangunkan Amanz adalah berlainan sekali dengan pengalaman-pengalamannya sebelum ini. Ini kerana mengendalikan media bukan sesuatu perkara yang mudah dan banyak pengorbanan perlu dilakukan. Antaranya adalah kekangan masa bersama keluarga kerana sebagai media, tanggungjawab utama adalah membawakan berita kepada pembaca. Tambahan pula, laman web Amanz.my ini dikategorikan sebagai portal berita teknologi. Maka, konten yang diterbitkan mestilah terkini dan segar.

Selain itu sebelum jenama Amanz dikenali ramai, banyak usaha dilakukan bagi menarik minat pelbagai pihak untuk menjalinkan kerjasama bersama Amanz. Ini kerana bukan mudah untuk mendapatkan kepercayaan sesuatu pihak terutama bagi sebuah syarikat yang belum mempunyai latar belakang perniagaan yang kukuh. Kepercayaan diperolehi berkat usaha kumpulan Amanz dalam penghasilan konten-konten yang berkualiti. Syarikat-syarikat besar seperti Google, Youtube dan sebagainya mula tertarik dengan Amanz apabila ulasan-ulasan Amanz tentang produk dan perkhidmatan mendapat sambutan yang amat memberangsangkan.

Budaya kerja di Amanz juga sedikit berbeza dengan budaya kerja di syarikat-syarikat yang pernah beliau sertai sebelum ini. Tetapi beliau cepat adaptasi dan bernasib baik kerana melakukan kerja yang sama dengan minat dan bidang yang dipelajari semasa di universiti dulu. Tuan Ikhwan merupakan bekas pelajar jurusan Kreatif Multimedia dalam pengkhususan utama Media Digital di Universiti Multimedia Malaysia (MMU).

“… kami semua define kejayaan Amanz itu apabila orang lain dapat mengetahui teknologi dan juga rapat dengannya. Malah beberapa hari selepas menjadi bos, ada orang tanya pasal nak beli iPad untuk neneknya dan nak install al-Quran, jadi minta nasihat. Selepas saya bagi feedback, dia hantar gambar nenek dia. Memang masa tu saya terharu sangat. Rasa ‘hidup’. Rasa hati ni tergerak pada kelajuan cahaya. It was a moving scene.” – Tuan Ikhwan Nazri.

Nasihat Buat Mereka Yang Mahu Menjadi CEO Syarikat

Sebahagian daripada kerja Ketua Pegawai Eksekutif boleh diwakilkan. Tetapi beberapa elemen kerja mesti dilakukan oleh Ketua Pegawai Eksekutif.

“Kalau mahu jadi CEO, dia bukan setakat chief executive. Malah chief everything (ketua dalam segala aspek). Kena adapt dengan situation. Kalau nak jadi CEO syarikat itu, mungkin untuk senarai semak diri sendiri, tanya diri sendiri jika diri boleh buat kerja asas/kerja terpenting bagi syarikat.

Macam dalam Amanz, kerja terpenting adalah menyampaikan berita teknologi kepada pembaca. Jadi saya juga ada buat field work. Walaupun tidak kerap (melakukannya), namun saya tahu dan boleh mengajar perkara tersebut kepada orang lain. Secara peribadi saya lagi appreciate kalau mula dari bawah.” – Tuan Ikhwan Nazri.

Beliau turut menyatakan kesabaran dan semangat juang yang tinggi diperlukan dalam apa jua bidang. Ini kerana tanpa kesabaran sudah tentu kita cepat mengalah apabila datang cabaran yang sukar. Manakala semangat juang pula mempengaruhi keazaman diri dan menjadi kompas penentu arah dalam keputusan yang dilakukan.

Peluang Menyertai Vocket Talk 3 Anjuran Vocket 2015

Sebelum mengakhiri artikel ini, kami mahu mewar-warkan bahawa Tuan Ikhwan Nazri, CEO Amanz.my akan menjadi salah seorang panel utama bagi Vocket Talk KL Kali Ke-3 bersama empat orang lagi panel yang telah membangunkan bisnes masing-masing sehingga berjaya iaitu The Lorry, CalaQisya, Elle Zada, dan Bella Ammara.

Tuan Puan boleh menambah nilai diri dengan mendaftar sekarang di http://vckt.co/vockettalk3.

Amanz.my umpama TechCrunch versi Malaysia yang membawakan konten terkini dunia teknologi maklumat terutama berkenaan gajet, perisian dan produk-produk baru pengkomputeran dari dalam dan luar negara. Amanz.my yang dimiliki oleh Amanz Media Sdn. Bhd. ini merupakan pelopor pemasaran digital bagi pasaran Melayu di dalam niche teknologi dan gajet di Malaysia sejak ia diasaskan oleh Aman Firdaus Abul Hassan pada tahun 2005.

Daya tarikan utama Amanz.my adalah penyampaian maklumat dilakukan di dalam Bahasa Melayu yang mudah difahami walaupun pembaca itu bukan seorang computer geek. Maka, ia bukan sekadar dibaca oleh orang Malaysia tetapi turut menjadi pilihan pembaca-pembaca bahasa Melayu dari Singapura, Indonesia dan Brunei. Amanz Media ini dikuasakan oleh sekumpulan anak muda yang gigih menaikkan Amanz.my sehingga dikenali oleh pemain industri teknologi maklumat seperti Google Malaysia, Microsoft dan syarikat-syarikat telekomunikasi.

LIKE dan FOLLOW Vocket di Facebook serta Instagram


CEO Syarikat Penerbangan Turun Padang Jadi ‘Runner’ Hantar Makanan Kepada Pelanggan

Berikutan penularan wabak COVID-19 di seluruh dunia, tidak dapat dinafikan bahawa banyak pihak yang terjejas dari segi pendapatan terutama sekali apabila Perintah Kawalan Pergerakan dilaksanakan.

Selain doktor, jururawat, polis dan tentera, rider penghantar makanan turut berjasa kepada kita terutama sekali apabila Perintah Kawalan Pergerakan dilaksanakan di Malaysia. Kiranya tidak menang tangan rider menghantar pesanan makanan anda.

Difahamkan, CEO AirAsia X Benyamin Ismail telah cuba untuk menjadi penghantar makanan untuk restoran Santan. Perkara tersebut telah dikongsikan di laman Instagram restoran Santan.

Menurut Benyamin, beliau secara sukarela menjadi penghantar makanan untuk membantu restoran Santan kerana ingin menjadi contoh kepada keluarga Allstars seperti juruterbang, pramugari, pramugara dan sebagainya yang terjejas pendapatan untuk meraih pendapatan menjadi penghantar makanan untuk restoran Santan.

If you haven’t already guessed… our CEO who delivered food to Malaysians today was none other than @benyaminismail CEO of @airasia X👏👍💪 showing us the true spirit of unity and togetherness during this period #wewillgetthroughthistogether . Ben stepped up and volunteered to help Santan bring delicious comfort food to Malaysians during MCO period and we are grateful for his and all our Allstars help. 🙏Did you catch him on the road? Some of our lucky customers did! Swipe right 👉 . Tune in tomorrow to catch more of Ben’s journey and experience as a Santan food delivery rider. Order your Santan meals on santan.com.my💪you never know who’s bringing it to you! 🤗 . *Mask off is for photo purposes only* . #SantanGotYou #OneAirAsia #Wewillgetthroughthistogether

A post shared by  #SantanGotYou🇲🇾 (@santan.asean) on Apr 3, 2020 at 5:06am PDT

Tambahnya lagi, inisiatif yang ditawarkan restoran Santan sedikit sebanyak akan membantu ramai orang. Malah, beliau berharap dengan tindakan yang dilakukan olehnya akan memberi inspirasi kepada ramai orang untuk ikuti.

Bercakap tentang pengalaman pertama beliau membuat penghantaran makanan ketika dihubungi, beliau mengatakan bahawa beliau berasa seronok kerana dapat melihat senyuman pelanggan dan akan membuat penghantaran lagi.

What's for lunch? #SantanGotYou We're now delivering to ALL areas in Klang Valley and here's how – . 1. Order on santan.com.my 2. Enter promo code <STAYHOME15> to enjoy 15% off (no minimum order) 3. Pay with your credit or debit card and enjoy extra 50% BIG points 4. Whatsapp your details (order ID, name, number and address) to 018-378-2274 ⠀⠀⠀⠀⠀⠀⠀⠀⠀ We're so happy to be bringing Malaysians within Klang Valley their favourite comfort foods during this time. #StayHome and stay safe, #SantanGotYou🇲🇾❤

A post shared by  #SantanGotYou🇲🇾 (@santan.asean) on Apr 1, 2020 at 7:23pm PDT

Baginya, menjadi satu cabaran terbesar untuk memastikan pesanan makanan sampai pada waktunya. Malah, beliau berasa kagum dan respect pada semua rider di luar sana yang bekerja kuat untuk memastikan anda dapat nikmati makanan anda tepat pada waktunya.

Pasti anda yang sering menggunakan penerbangan AirAsia sudah termimpi-mimpi dan teringin untuk nikmati hidangan dalam penerbangan AirAsia. Tidak perlu risau, restoran Santan kini tawarkan khidmat penghantaran makanan ke sekitar Lembah Klang.

Lebih menarik, anda boleh dapatkan diskaun sebanyak 15% untuk hidangan pilihan anda dengan mengunakan promo kod STAYHOME15 dan mana tahu jika anda membuat tempahan hari ini, juruterbang atau pramugari dan pramugara pula yang hantar pesanan anda. Anda boleh membuat tempahan makanan di sini.

Nak lebih mudah buat pembayaran dan selamat, anda boleh buat pembayaran dengan menggunakan kad BigPay. Tidak ada kad BigPay?Anda boleh mendaftar dan menggunakan refferal code ini 1GZSREAKLO untuk mendapatkan kredit sebanyak RM10.

Apa tunggu lagi? Sementara itu, anda tidak tahu ingin pesan apa bolehlah klik pada pautan di bawah untuk menu pilihan di restoran Santan.

AirAsia Jual Nasi Lemak Pak Nasser Hanya RM5 Sempena Pembukaan Santan

AirAsia Tawar Bantu Peniaga Tempatan Sediakan Platform Dalam Talian Secara Percuma

Kesan COVID-19, Juruterbang Tukar Kerjaya Jadi ‘Runner’ Untuk Teruskan Hidup


CEO Termuda Di Web Summit Sedia Solusi Untuk OKU

Pengasas The Vocket sedang berada di Dublin, Ireland bagi mengikuti konferens teknologi terbesar di dunia, Web Summit 2015. Salah satu perkongsian beliau yang mendapat perhatian di Facebook ialah tentang seorang kanak-kanak lelaki berusia 10 tahun yang menyertai acara tersebut.

“CEO termuda di Web Summit, menyelesaikan masalah orang kurang upaya untuk mendapatkan pelbagai servis.” tulis Tuan Fazreen, pengasas The Vocket.

Kanak-kanak berambut merah ini bernama Alexander Knoll dari Idaho, Amerika Syarikat telah membangunkan sebuah aplikasi yang dinamakan Ability App untuk membantu mereka yang kurang upaya mengemudi ruangan awam seperti tempat membeli-belah, tempat makan, pengangkutan, pekerjaan dan aspek-aspek lain di dalam kehidupan.

Knoll mendapat inspirasi selepas melihat seorang lelaki berkerusi roda sedang berusaha untuk membuka pintu kedai alatan sukan yang amat berat. Di pintu kedai itu tiada butang untuk membuka pintu secara automatik.

Semasa lelaki itu sedang mencuba membuka pintu itu, Knoll tertanya-tanya jika terdapat sebuah aplikasi yang boleh memberitahu lelaki itu sebelum dia meninggalkan rumahnya tentang kedai alatan sukan yang mempunyai ciri-ciri mesra OKU di sekitar kawasannya.

Selepas melakukan beberapa kajian, Knoll mendapati tiada aplikasi seumpamanya. Maka, dia mengambil langkah proaktif untuk mencipta sendiri aplikasi itu agar dapat membantu orang-orang kuat usaha ini untuk mencari lokasi-lokasi yang memenuhi keperluan mereka.

Matlamat Knoll adalah untuk mewujudkan aplikasi yang berkesan dengan pangkalan data maklumat selamat dan tepat yang boleh membuat kehidupan orang-orang kurang upaya ini menjadi lebih mudah.

Maka, idea aplikasi Ability App ini dihantar ke pertandingan ciptaan pelajar bukan berasaskan keuntungan, Invent Idaho dan Knoll telah memenangi kategori Best of Show. Kemudian Knoll menghantar pula ideanya ke I Cubed dan menjadi National Grand Champion.

Pada Ogos lalu, Knoll telah mempersembahkan Ability App kepada sekumpulan usahawan dan pakar teknologi di Think Big Festival di Coeur d’Alene.

Thinking big with young minds! Check out @Cre8tfutures with Alex Knoll, creator of the Ability App. #ThinkBigFest2015 pic.twitter.com/r8CUkkHJOZ

— Think Big Festival (@thinkbigfest) August 21, 2015

Alex telah dijemput untuk bekerjasama dengan Senndex untuk membangunkan aplikasi dan mereka mengumumkan perkongsian itu pada Think Big Festival. Alex turut bertemu dengan para profesional industri untuk menetapkan kos pembinaan Abiliti App, iaitu kira-kira $ 25,000.

Ibu bapanya, Brian Knoll dan Anne Knoll masih di dalam proses mewujudkan organisasi bukan keuntungan Ability App, di mana Alex akan menjadi Ketua Pegawai Eksekutif. Mereka amat berbangga dengan Alex.

“Dia sentiasa mempunyai empati yang besar terhadap orang lain,” kata Brian. “Jelas sekali, idea, manis dan empati seperti mana sejak ia lahir, kini berkembang menjadi peluang yang luar biasa ini.”

Pada September pula, Knoll memakai sut perniagaan dan bercakap di hadapan pelajar sains komputer dan fakulti Jabatan Sains Komputer di Universiti of Idaho, Moscow, Idaho.

I had a great time speaking to the University of Idaho Computer Science Department today in Moscow, Idaho. Thank you to…

Posted by Ability App on Monday, September 14, 2015

Kini, Knoll dan kedua ibu bapanya berada di Web Summit 2015, Dublin, Ireland yang turut dikunjungi lebih 30,000 orang dari seluruh dunia yang memainkan peranan penting dalam industri teknologi.

Bagi merealitikan Ability App, Knoll yang menjadikan Elon Musk, CEO Tesla dan SpaceX sebagai idola kerana mahu menjadi seorang pereka kereta kelak memerlukan dana bagi membangunkan aplikasi yang akan menjadikan dunia ini menjadi lebih baik untuk orang-orang istimewa.

Itulah antara sebab Knoll sanggup terbang ke Dublin dengan harapan akan berpeluang bertemu dan bercakap dengan pelabur yang berpotensi di Web Summit. Beliau akan mempersembahkan Ability App untuk satu hari dan mempunyai dua hari untuk bertemu dengan sesiapa yang berminat untuk bekerjasama dengannya.

Sebelum itu, Knoll pernah bertemu dengan beberapa orang industri teknologi yang telah memberikannya nasihat atau berjanji untuk membantu merealitikan Ability App.

Antaranya ialah pengarah penyelidikan dan pembangunan Chaotic Moon Studios, Marc Boudria yang memberi pandangan tentang bagaimana untuk meningkatkan pengalaman aplikasi pengguna; dan penolong pengarah polisi dan analisis, Christine Fox di Johns Hopkins University Applied Physics Laboratory.

Baca: 5 Sebab Apple Beli Startup VocalIQ

Baca: Berjaya Jual Startup Pada Harga Berjuta-juta Tetapi Dia Tidak Dapat Apa-apa. Mengapa?

Baca: Startup Oleh Bekas Banduan Ini Bernilai RM12 Juta

LIKE dan FOLLOW Vocket di Facebook serta Instagram


CEO TikTok Letak Jawatan, Mahu Habiskan Kekayaan RM182 Bilion Dengan Membaca Dan Termenung

Sepanjang pandemik yang melanda dunia, orang ramai telah menggunakan sepenuh masa mereka di media sosial dengan membaca, memuat naik aktiviti atau mempamerkan kebolehan mereka.

Manakala sebahagian anak muda pula telah beralih ke aplikasi video pendek yang terkenal iaitu TikTok. Aplikasi ini dianggap menyeronokkan buat anda yang mahu bergerak, memasak, berfikir, menari dan ketawa.

Sejak itu, TikTok telah menjadi tumpuan seluruh dunia sehingga ia dianggap sebagai satu ancaman oleh Donald Trump sewaktu zaman pemerintahan beliau dahulu.

A couple of days back, TikTok CEO, Zhang Yiming announced that he'd be stepping down and transitioning to a new role.

In a note he sent to employees, Zhang noted: "There are still many things that we need to improve, and I think someone else can better drive progress through

— Julius Osumah (@Julisuma) May 22, 2021

Dan orang yang bertanggungjawab melakukan semua ini adalah Zhang Yiming, Pengasas dan CEO TikTok yang kini merupakan orang ke-30 terkaya di dunia dengan nilai bersih kekayaannya sebanyak $ 44 bilion – di mana ia dianggap $ 28 bilion lebih tinggi daripada bulan Mac 2019.

Apa yang menariknya adalah Zhang baru sahaja mengumumkan peletakan jawatannya selaku CEO ByteDance, syarikat induk TikTok. Difahamkan peletakan jawatan ini berlaku disebabkan dia mahu menghabiskan banyak masa untuk dirinya sendiri dengan membaca buku dan termenung.

Antara isi surat yang dihantar kepada pekerjanya adalah: “Sebenarnya, saya kekurangan beberapa kemahiran untuk menjadi pengurus yang ideal. Begitu juga, saya tidak terlalu sosial, lebih suka aktiviti bersendirian seperti dalam talian, membaca, mendengar muzik, dan termenung tentang apa yang mungkin.”

Yiming akan mengundurkan diri pada akhir tahun ini untuk memberi tumpuan kepada hidupnya dan strategi jangka panjang. Liang Rubo, pengasas bersama dan ketua sumber manusia ByteDance akan menjawat jawatan sebagai CEO yang baru.

TikTok co-founder Zhang Yiming 38,step down as the CEO of TikTok’s parent company Bytedance after he revealed lacks managerial skills and would prefer “reading and daydreaming” to running the tech company. Zhang Yiming ranks 31st on Forbes list with a net worth of $44.5billion. pic.twitter.com/iwnxJL0S1b

Semasa memegang jawatan CEO, Yiming telah menghadapi banyak dugaan dan tekanan yang bukan sahaja datang dari kerajaan China, tetapi daripada negara luar yang mempunyai undang-undang penapisan kandungan yang ketat.

Antara tekanan yang pernah dihadapi oleh Yiming adalah apabila Donald Trump pernah mengugut untuk menutup TikTok dan seluruh perkhidmatannya di Amerika Syarikat. Di India pula TikTok telah dilarang dengan alasan keselamatan negara.

Yiming juga sedar bahawa dia bukanlah orang yang tepat untuk mengetuai syarikat terbabit. Dalam suratnya kepada pekerja TikTok, Yiming menjelaskan bahawa dia mahu TikTok terus berkembang dengan kepimpinan yang baru dan idea yang lebih segar.

Berjaya miliki RM247.56 bilion, pengasas TikTok kini tersenarai antara individu terkaya dunia. Klik pautan di bawah untuk membaca.

Berjaya Miliki RM247.56 Bilion, Pengasas TikTok Kini Tersenarai Antara Individu Terkaya Dunia

Donald Trump Beri Masa 45 Hari Kepada Pemilik China Untuk Jual Aplikasi TikTok

Kenali Bella Poarch, Wanita Paling Terkenal Di TikTok Yang Dituduh Pengikut Illuminati


CEO TikTok Mengaku Bukan Orang China Selepas AS Ancam Mahu Sekat TikTok

Ketua Pegawai Eksekutif TikTok Shou Zi Chew berdepan dengan wakil rakyat Amerika Syarikat di Washington DC. Apa yang menariknya, dalam usaha untuk menyelamatkan syarikatnya, Chew berusaha meyakinkan kerajaan AS bahawa dia bukan warganegara China.

Chew membuka keterangannya di hadapan kongres AS dengan bercerita mengenai latar belakang hidupnya. Dia menjelaskan bahawa dia pernah tinggal di Singapura, United Kingdom, dan Amerika Syarikat. Seperti ibu bapanya, sambung Chew, dia dilahirkan di Singapura. Sementara itu, isterinya dilahirkan di Virginia, Amerika Syarikat.

Perincian latar belakang tentang tempat kelahirannya dan negara tempat tinggalnya seolah-olah mengesahkan kepada ahli kongres bahawa dia bukan warga China. Namun begitu, ahli kongres mendesak Chew untuk mendedahkan pautan TikTok ke China melalui syarikat induknya, ByteDance. Sebelum diambil alih oleh ByteDance, TikTok ialah sebuah syarikat yang berpangkalan di AS bernama Musica.ly.

CNBC International melaporkan bahawa ahli Kongres bertanya kepada Chew mengenai keupayaan ByteDance untuk mengakses data TikTok di Amerika Syarikat, kegagalan syarikat tersebut untuk mengalih keluar siaran berbahaya, dan kaitan syarikat itu kepada Parti Komunis China.

Chew telah menafikan laporan bahawa TikTok membenarkan Parti Komunis China mengakses data pengguna. Selain itu, beliau mengesahkan bahawa Ketua Pegawai Eksekutif ByteDance Liang Rubo bukan ahli Parti Komunis China.

Anggota kongres AS juga meluahkan rasa kecewa terhadap undang-undang China yang menyatakan bahawa pegawai kerajaan boleh mengakses data syarikat untuk tujuan keselamatan negara.

“Kami tidak percaya TikTok akan mematuhi sepenuhnya nilai Amerika, iaitu kebebasan, hak asasi manusia dan inovasi,” kata pengerusi bersama Cathy McMorris, pengerusi Jawatankuasa Tenaga dan Perdagangan Dewan Perwakilan AS.

Seorang lagi ahli Dewan Perwakilan AS, Darren Soto malah menyatakan secara terbuka bahawa TikTok harus menjadi milik Amerika. “TikTok mesti menjadi syarikat Amerika dengan nilai Amerika dan menamatkan hubungannya dengan Parti Komunis China,” katanya.

Kerajaan AS dan kongres dilaporkan mendesak pelupusan saham dalam TikTok untuk memindahkan pemilikan syarikat media sosial itu kepada pelabur di luar China. Jika pelupusan itu tidak menjadi kenyataan, aplikasi TikTok berada dalam bahaya disekat di Amerika Syarikat.


2 Tahun Tutup Untuk Tujuan Selenggara, Keadaan Terkini Masjid Kristal Jadi Bualan Netizen

Jika sebelum ini kecoh Bandar Gracia, Perak seperti ‘ghost town’ kerana ketiadaan pengunjung dan terbengkalai, kini keadaan Masjid Kristal, Terengganu pula jadi bualan orang ramai.

Pengguna Twitter @aazmeeriskndr telah berkongsi gambar ketika matahari terbenam di Masjid Kristal dengan kapsyen ‘The Abandoned Mosque, Masjid Kristal Terengganu’.

Save the best for last. Petang tadi punya sunset pun cantik betul 🥺

📍The Abandoned Mosque, Masjid Kristal Terengganu. pic.twitter.com/dwu4d3OCvE

— i'mISKNDR (@aazmeeriskndr) January 13, 2022

Menurutnya, terdapat atap yang runtuh di kawasan dalam masjid dan masjid tidak dibuka tetapi masih lagi boleh datang untuk bergambar di kawasan luar. Perkongsiannya itu meraih perhatian orang ramai dan rata-rata netizen berasa terkejut melihat keadaan terkini Masjid Kristal.

Bukan itu sahaja, para netizen turut berasa sedih kerana Masjid Kristal ini tidak diselenggara dengan baik kerana ia merupakan antara tempat tumpuan pelancong.

Ni time gi 25 dec haritu pic.twitter.com/5kqLnZRLXP

Dari haritu dia cakap tengah renovate tapi pergi lagi sekali awal hujung tahun haritu masih sama je. Dan takboleh masuk solat dah cuma boleh solat surau kecil dekat luar tu

Kalau dah renovation 2 tahun tak siap2, abandoned la kan kiranya https://t.co/hzuM0vyCJL

That is one beautiful mosque. Hopefully they make it come to life again ❤❤ https://t.co/G0V83ecrP3

— Kevin Alexander (@KAMicheals666) January 16, 2022

Went there on 27/09/2020 and saw the renovation sign was up, but no one was working on site. You can clearly see the mosque was in very bad shape. Such poor management.. https://t.co/5IGtqXeqR2

Ada juga netizen mendakwa bahawa sebenarnya Masjid Kristal ini sedang dalam proses penyelenggaraan kerana itu ia tidak dibuka untuk solat. Akan tetapi, ada juga mempersoalkan proses penyelenggaraan yang agak lama iaitu sudah hampir dua tahun.

Segelintir netizen turut berkongsi kenangan mereka berkunjung ke Masjid Kristal ini dan rindu untuk solat di sini serta berharap masjid tersebut bukanlah dibiarkan begitu sahaja.

Sementara itu, baca artikel yang sedang ‘trending’ di The Vocket pada pautan di bawah.

‘Dulu Hype Sekarang Terbengkalai’- Netizen Kecewa Lihat Keadaan Terkini Bandar Agacia Di Perak

Netizen Indonesia Dakwa Jumpa Kubur Upin & Ipin, Ini Respon Pengasas Les’ Copaque


CEO Uber Mengamuk Selepas Disoal Mengenai Caj Tambang UberBLACK

‘Terlajak perahu boleh diundur, terlajak kata buruk padahnya’. Itulah perumpamaan paling sesuai menggambarkan situasi CEO Travis Kalanick dimana video rakaman beliau bertekak bersama pemandu Uber mula ‘viral‘ setelah diajukan soalan mengenai harga tambah UberBLACK yang dikatakan tidak munasabah.

Pemandu yang dikenali sebagai Fawzi Kamel turut mengatakan beliau terpaksa menanggung rugi disebabkan tindakan yang dilakukan Uber. Segalanya berubah apabila Travis Kalanick mula emosi dan menunjukkan sisi gelapnya yang ramai tidak tahu.

Anda boleh skip ke minit 3.45 untuk menyaksikan drama yang berlaku diantara dua individu ini.

Dalam pada itu, Travis Kalanick melalui email terbaru kepada para pemandu telah memohon maaf secara terbuka kepada Fawzi dan orang ramai yang selama ini menyokong Uber. Beliau turut mengakui beliau tidak seharusnya cepat melatah apabila diajukan soalan sekaligus menjatuhkan reputasi beliau sebagai CEO.

Situasi ini mungkin dilihat kecil bagi sesetengah pihak namun tidak bagi Rakyat Amerika. Kempen #DeleteUber yang pertama kali dijalankan sewaktu Donald Trump melantik Travis Kalanick sebagai penasihat, kali ini diteruskan selepas insiden pergaduhan ini berlaku.

Kini Rakyat Amerika lebih memihak untuk menggunakan servis Lyft yang turut menawarkan servis yang hampir sama seperti Uber.


CEO UNDEFEATED Kongsi Gambar Kolaborasi Terbaru Bersama adidas

Hari ini kolaborasi adidas dengan UNDEFEATED telah didedahkan oleh CEO UNDFTD, Eric Peng Cheng di laman Instagramnya. Merujuk daripada gambar yang dikongsi oleh beliau, ia dari model UltraBOOST yang bewarna putih dan dipadankan dengan logo tulisan UNDEFEATED warna hitam pada kasut ini.

Rekaan ini sama sahaja seperti model UltraBOOST x UNDEFEATED sebelum ini cuma warnanya sahaja yang berbeza.

Buat masa sekarang belum ada tarikh dan harga kasut kolabrasi ini. Kasut ini dijangka dikeluarkan agak terhad mungkin harga sedikit melambung.

A post shared by  Eric Peng Cheng (@ericpengcheng) on Mar 30, 2018 at 10:38am PDT


CEO Under Armour Cerita Pengalaman Membina Empayar Bermula Dengan Hanya USD16,000

Jenama Under Armour mungkin agak kurang dikenali di Malaysia tetapi syarikat gergasi ini kian berkembang di seluruh dunia. Syarikat yang beribu pejabat di Baltimore, Amerika Syarikat ini membuat jualan tahunan sebanyak USD3.9 bilion tahun lepas. Syarikat ini mensasarkan jualan tahunan USD4.95 bilion untuk tahun 2016. Ianya satu angka yang memberangsangkan dari Under Armour. Tahukah anda CEO Under Armour dahulu pernah tidak mampu untuk membayar tol beharga 2 dollar yang diperlukannya untuk pulang ke rumah?

CEO Under Armour, Kevin Plank berusia 23 tahun ketika mengasaskan jenama Under Armour pada tahun 1996 di basement bawah tanah rumah neneknya di Washington D.C. Dalam program temubual bersama Daymond John(pengasas jenama FUBU), Kevin menceritakan berkenaan sejarah jenama itu semasa awal penubuhannya dahulu. Beliau memulakan Under Armour dengan bajet USD16,000 menggunakan kesemua duit simpanannya.

“Semasa saya mencipta label ini, saya berpendapat ianya satu kerja yang mudah sebab saya ada kawan-kawan yang popular yang boleh bantu memakai baju jenama saya ini. Orang ramai akan nampak logo Under Armour ini di baju dan jenama ini akan meletup dalam sekelip mata. Realitinya ; ia tidak berlaku. Ia tidak semudah apa yang anda fikirkan.” terang Kevin.

Kevin turut bercerita mengenai pengalamannya di mana ketika beliau sedang teruja untuk mengembangkan bisnesnya, beliau mengeluarkan kesemua simpanannya berjumlah USD3400 untuk berjudi. Beliau merasakan dengan berjudi, beliau dapat gandakan wangnya dan seterusnya mempunyai modal yang lebih untuk syarikatnya. Tetapi itu tidak terjadi kerana beliau kalah kesemua duitnya dan pulang ke rumah dengan tangan kosong. Pada ketika itulah beliau langsung tidak punya wang walau USD2 untuk membayar tol pulang ke rumahnya.

Dua perkara yang dapat kita pelajari dari sejarah hidup Kevin Plank ini adalah yang pertama, janganlah kita berjudi.Walaupun kita mahu cuba menggandakan wang kita dengan cara yang cepat, tetapi ingat risikonya sangat tinggi.

Kedua, jangan putus asa. Dari peristiwa perjudian di atas, Kevin Plank menjadi lebih optimistik untuk membawa syarikatnya ke level yang lebih tinggi. Dalam bisnes apa sekalipun, ada satu ketika, kita pasti membuat percaturan yang salah. Jangan cepat putus asa. Jadikan pengalaman itu sebagai iktibar. Ingat bukan senang untuk senang, bukan susah untuk susah. Tonton video lanjut temubual Kevin Plank di bawah ini.


CEO Xiaomi Jelaskan Mengapa Fungsi Kalis Air Tidak Hadir Pada Peranti Xiaomi

Trend telefon pintar dengan fungsi kalis air sudah menjadi sebuah fungsi yang ‘wajib’ buat semua telefon pintar flagship. Sama ada pengguna perlu atau tidak, ketiadaan fungsi ini dilihat sebagai suatu kelemahan. Namun tidak bagi Xiaomi, Syarikat pengeluar telefon pintar dengan harga yang rendah ini masih belum mengeluarkan telefon pintar dengan fungsi kalis air.

Bagi mendapatkan kepastian atas tindakan yang dilakukan Xiaomi, sebuah temuramah telah dibuat bersama CEO Xiaomi, Lei Jun dan ini adalah dua sebab mengapa Xiaomi tidak hadir dengan fungsi kalis air.

Lei Jun berpendapat mempunyai fungsi ini bakal membuatkan telefon pintar mudah rosak dalam jangka masa panjang. Kerosakan di bahagian dalam telefon pintar juga bakal lebih parah dengan adanya fungsi kalis air ini. Mungkin benar apa yang diperkatakan. Sony siri Xperia Z yang sebelum ini gah dengan fungsi kalis air kini tidak lagi menawarkan fungsi yang sama pada telefon pintar terbaru mereka iaitu Xperia X.

Seterusnya, penggunaan teknologi kalis air bakal meningkatkan kos pembuatan telefon 20-30%. Seperti yang kita ketahui, Xiaomi sememangnya pengeluar telefon pintar flagship sejak beberapa tahun lepas lagi. Xiaomi Mi5 yang baru sahaja dilancarkan dengan cip pemprosesan Snapdragon 820 juga dijual sekitar RM1399. Sangatlah berbeza dengan telefon pintar flagship keluaran Samsung, HTC dan Sony.

Dalam pada itu, Lei Jun tidak menolak spekulasi bakal mengeluarkan telefon pintar dengan fungsi kalis air. Namun, semuanya tertakluk kepada permintaan pelanggan yang sudi membayar lebih untuk fungsi tersebut.

Pada pendapat anda, adakah fungsi kalis air sangat penting buat telefon pintar anda? Adakah anda hanya memilih telefon pintar dengan fungsi kalis air apabila mendapatkan telefon baru? Kongsikan dengan kami di ruang komen di bawah.


CEO Xiaomi ‘Kantoi’ Dengan Netizen Menggunakan iPhone Di Media Sosial

Umum tahu seorang CEO syarikat akan mewakili syarikatnya. Walau bagaimanapun, citarasa atau pemilihan seseorang yang berbeza mungkin membuatkan seorang CEO lebih selesa untuk menggunakan produk daripada syarikat pesaing.

Perkara yang sama turut terjadi kepada CEO Xiaomi, Lei Jun yang baru-baru ini kantoi dengan netizen selepas memuat naik sebuah status di laman media sosial Weibo menggunakan iPhone. Beliau walau bagaimanapun telah membuang status tersebut selepas Weibo memaparkan telefon pintar yang digunakan.

Meskipun Lei Jun pantas membuang status yang baru sahaja dimuat naik, difahamkan terdapat netizen yang lebih pantas screenshot status berkenaan dan mulai menyebarnya di media sosial.

Untuk pengetahuan, ini bukanlah pertama kali CEO daripada syarikat pesaing menggunakan kantoi menggunakan iPhone. Sebelum ini, CEO Huawei, Ren Zhengfei bersama seluruh keluarganya turut menggunakannya serta memuji ekosistem yang terdapat iPhone secara terbuka.

Tahun lalu, dua pekerja Huawei telah didenda dan diturunkan pangkat kerana tweet menggunakan iPhone.

Akibat ‘Tweet’ Guna iPhone, Dua Pekerja Huawei Didenda Dan Diturunkan Pangkat

Kamera Xiaomi Mi Note 10 Berjaya Menjadi Antara Kamera Terbaik Menurut DxOMark


CEO Xiaomi Kongsi Pengalaman Pengguna iPhone 12 Yang Gembira Beralih Ke Model Xiaomi 13

Kita sering mendengar kisah pengguna Android beralih ke iPhone. Tapi agak jarang kedengaran penguna iPhone beralih ke jenama Android dan merasa gembira dengan pilihannya.

CEO Xiaomi, Lei Jun menerusi laman sosial Weibo telah berkongsikan sebuah tangkap layar yang berkisarkan perkongsian seorang pengguna iPhone 12 beralih ke model Xiaomi 13. Menariknya, pengguna ini sangat berpuas hati dengan prestasi telefon pintar tersebut.

Menerusi perkongsian itu, salah satu pengalaman hebat yang dialami oleh pengguna adalah kekuatan isyarat rangkaian Xiaomi 13 yang didapati jauh lebih kuat berbanding iPhone 12 yang pernah digunakan sebelum ini.

Perkara lain yang menjadi pujian adalah kepantasan pengecasan yang luar biasa pada peranti Xiaomi 13. Malah, pengguna itu berkata beliau tidak menghadapi masalah ketika peralihan daripada sistem operasi iOS ke MIUI 14.

Perkongsian status di Weibo ini sekaligus telah menarik perhatian CEO Xiaomi kerana beliau sangat mendokong dan berbangga dengan peranti yang dihasilkan. Dengan menggabungkan elemen spesifikasi padu pada harga mampu milik, pasti ramai yang berminat untuk mencuba produk keluaran Xiaomi.


CEO Yang Paling Stailo Abad Ini. Dia Baru Berusia 10 Tahun!

Ini Mr. Cory. Dia seorang kanak-kanak lelaki yang berusia 10 tahun. Namun, apa yang mengagumkan adalah beliau sudah pun mempunyai perniagaannya sendiri iaitu Mr. Cory’s Cookies. Bermula dengan menjual minuman cokelat panas, kini Mr. Cory’s Cookies telah berkembang dengan menyediakan pelbagai hidangan seperti jus buah dan biskut enak buatan sendiri. Gara-gara hasrat murni untuk menghadiahkan ibunya sebuah kereta, kanak-kanak cilik ini telah tekad memulakan sebuah perniagaan. Sangat memberi inspirasi!


Walaupun Bernilai USD$820 Juta CEO Zappos Memilih Untuk Tinggal Dalam Trailer

Tony Hsieh, CEO Zappos memiliki kekayaan bernilai USD$820 juta selepas menjual syarikatnya kepada Amazon dengan nilaian USD$1.2 billion. Dengan kekayaan sebanyak itu, dia mampu memiliki apa sahaja yang diingini tanpa banyak masalah. Contohnya seperti seorang billionair terkaya India yang telah membina bangunan setinggi 27 tingkat sebagai kediaman keluarganya.

Namun demikian, Tony Hsieh yang turut dikenali sebagai jutawan paling kedekut di kalangan komuniti bisnes telah memutuskan untuk tinggal di dalam trailer ‘Llamapolis’ dengan keluasan 200 kaki persegi di taman tempat letak trailer di Las Vegas yang dimilikinya selepas menjual kondominium pada tahun lepas.

Dia melaburkan USD$350 juta untuk taman seluas 1 ekar dan beberapa buah trailers jenama Airstream di East Fremont Street, Las Vegas. Pelaburan itu juga merangkumi pembangunan semula koridor East Fremont dari Fremont Street Experience hingga Maryland Parkway dan menganjurkan pelbagai acara disitu.

Baca: Belajar Cara Hidup Di Dalam Van Seperti Sebuah Rumah

Dia merancang menjadikan taman itu sebagai satu tapak alternatif untuk menarik perhatian pengaturcara komputer Silicon Valley tinggal di situ buat sementara waktu. Maka, dia menyediakan fasiliti yang menarik bagi taman dan trailer iaitu 2 buat TV, sistem stereo Bluetooth dan wood paneling dan lain-lain. Disitu disediakan juga dapur kongsi di dalam kontena, campfire, skrin projektor untuk tonton filem, dan lain-lain. Ia seolah-olah satu ruang tamu terbuka bagi penyewa-penyewa trailer.

Ini trailer Tony Hsieh yang dinamakan ‘Llamapolis’:

Baca: Perkara-perkara Pelik Yang Dilakukan Oleh Para Jutawan.

LIKE dan FOLLOW Vocket di Facebook serta Instagram


CEO Zawara Berkongsi 10 Cabaran Industri Fesyen Muslimah Ketika Ekonomi Meleset

Sebagai CEO kepada syarikat ZAWARA, yang berkecimpung dalam industri fesyen, ramai yang bertanya saya tentang industri fesyen terkini, cabaran yang dihadapi, terutama industri fesyen Muslimah menjelang kemelesetan ekonomi.

Dalam coretan ringkas ini saya harap ia bermanfaat untuk pembaca, terutama anak muda yang cenderung ke arah industri fesyen.

Semua fakta ini hanyalah pendapat peribadi saya berdasarkan pengalaman sebagai pemerhati industri dan trend fesyen antarabangsa ketika bertugas sebagai juruterbang mengelilingi dunia dan kemudian berniaga sepenuh masa, menceburi industri fesyen bersama-sama rakan kongsi dan juga adik saya Fadilla Karim.

Pada tahun 2012, kami menubuhkan ZAWARA sebagai pusat fesyen atas talian dan berkembang membuka sehingga 20 butik seluruh Malaysia.

Pada tahun 2015, ZAWARA menjadi laman membeli belah online yang ke-5 terbanyak di carian Google Malaysia serta menjadi contoh success story oleh pihak Facebook HQ di California, Amerika.

Memulakan perniagaan fesyen, khususnya fesyen Muslimah adalah sangat menarik dan mampu memberi pulangan lumayan tetapi ia datang dengan banyak cabaran dan masalah.

Dalam industri fesyen, seperti industri lain, kejayaan tidak kekal. Bak kata Heidi Klum: “One day you’re in & the next day you’re out”.

Oleh itu untuk mengekalkan kejayaan, syarikat fesyen perlu berusaha keras untuk sentiasa memastikan kejayaan berterusan.

Ini adalah 10 cabaran dalam industri fesyenL

Untuk memulakan jenama sendiri, modal adalah agak besar.

Kos melibatkan pembelian bahan, produksi, penjenamaan dan pemasaran dan tentu sekali kos untuk mewujudkan pusat jualan seperti butik menelan belanja yang tinggi.

Pihak bank atau institusi kewangan jarang memberi pembiayaan perniagaan fesyen terutama kepada perniagaan baru kerana kadar kegagalan yang sangat tinggi dalam industri ini secara global.

Oleh itu, bermula kecil-kecilan secara online atau menjadi ejen kepada jenama sedia ada adalah satu langkah bijak kerana banyak yang akan anda pelajari.

Ilmu pengalaman sendiri adalah amat berharga dan tidak boleh didapati di mana-mana institusi pengajian ataupun seminar.

Hampir semua bahan yang digunakan untuk menghasilkan sesuatu pakaian atau tudung itu diimport dari luar Negara.

Dengan nilai ringgit yang amat lemah, ia menjadikan kos menghasilkan sesuatu pakaian itu semakin tinggi.

Persaingan sengit membuatkan harga runcit tidak boleh menjadi terlalu tinggi, mengakibatkan kadar keuntungan yang sangat rendah jika gagal menjual pada harga premium.

Kos-kos lain seperti pekerja, sewa serta kos operasi lain menjadi cabaran getir industri ini.

Dalam kegawatan ekonomi serta inflasi, pelanggan akan memilih jenama lain yang lebih murah apabila produk anda menjadi terlalu mahal untuk mereka.

Pasaran fesyen Muslimah adalah terhad, tidak luas.

Fesyen Muslimah yang dihasilkan di Malaysia adalah mengikut trend permintaan pengguna Muslimah di Malaysia.

Jika fesyen kita dibawa ke Indonesia, mereka rasa kebanyakan fesyen kita tidak menepati trend fesyen Muslimah Indonesia.

Ya betul! Walaupun mereka juga Muslimah, tetapi cara fesyen di sana berbeza.

Begitu juga ke negara Timur Tengah atau untuk Muslimah di Eropah. Gaya fesyen Muslimah setiap negara berbeza.

Bayangkan untuk Malaysia sahaja, anda terhad kepada segmen ini: wanita > Muslimah > berhijab > yang meminati jenis rekaan anda.

Citarasa berbeza-beza dan tidak mungkin anda dapat menghasilkan atau menjual pelbagai jenis produk untuk semua citarasa pengguna Muslimah.

Jika anda dalam kategori fesyen bukan Muslimah pula, anda akan bersaing dengan pelbagai jenama tempatan dan antarabangsa yang mempunyai dana yang amat besar sehingga mampu menjual produk di bawah kos untuk tujuan promosi serta pengumpulan database untuk tujuan perniagaan kewangan yang lain seperti untuk mengapungkan syarikat ke bursa saham atau penjualan syarikat.

Pemasaran dalam industri fesyen adalah antara strategi pemasaran industri yang paling sukar.

Cara pemasaran sentiasa berubah pantas. Ia perlu menjadi menarik serta kos pemasaran makin menjadi tinggi.

Dengan kadar keuntungan yang rendah, kesilapan dalam strategi pemasaran boleh melenyapkan perniagaan anda dengan pantas sekali.

Kewujudan produk atau jenama anda di media cetak tidak lagi begitu berkesan seperti dulu, apatah lagi kalau ia merupakan iklan.

Kos pemasaran di Facebook serta Google dan lain-lain menjadi semakin tinggi berbanding dulu.

Pemasaran viral adalah antara yang paling murah dan efektif, tetapi untuk viralkan sesuatu perniagaan adalah sukar.

Netizen tidak suka viralkan sesuatu yang positif atau berbau promosi produk.

Kos pemasaran berterusan untuk fesyen adalah tinggi kerana produk berubah-ubah terlalu kerap, tidak seperti pemasaran produk makanan atau restoran yang jauh lebih mudah dan rendah.

Tiada satu pun jenama fesyen di dunia kini boleh meramalkan permintaan dengan tepat, termasuklah jenama antarabangsa seperti ZARA, H&M serta UNIQLO.

Apa yang kita sangka akan menjadi hit, kadangkala tidak laku, menyebabkan lambakan stok dan cairan tunai anda tersangkut.

Sebaliknya apa yang kita ramal kurang mendapat tempat tiba-tiba menjadi sangat laku dan anda tidak cukup stok untuk jual untuk meraih keuntungan maksimum. Masa produksi yang agak lama, membataskan produksi semula.

Peredaran trend yang sangat pantas kini, membuatkan trend yang “panas” beberapa minggu lepas, menjadi suam hari ini.

Ramai yang sering berkata bahawa dalam fesyen tidak seperti industi makanan, tiada tarikh luput. Sebenarnya ada!

Walaupun kesannya tak seperti makanan, trend yang telah “expired” akan menyebabkan peniaga sukar mencairkan stok dalam inventori, lalu ia terpaksa dijual pada harga yang rendah.

Peniaga yang mampu bertahan dari segi kewangan mungkin tidak begitu tertekan, tetapi jika anda memerlukan kecairan tunai untuk meneruskan operasi perniagaan, langkah ini tidak boleh dielakkan.

Untuk memastikan operasi syarikat fesyen anda berterusan, anda terpaksa sentiasa mengeluarkan rekaan baru.

Untuk mendapatkan rekaan yang hebat adalah sukar. Dalam merekacipta serta menghasilkan pakaian, banyak risiko mungkin berlaku.

Setiap pengenalan koleksi baru mempunyai risiko yang tinggi.

Kesilapan teknikal sering berlaku dan ini adalah biasa. Hanya 1 kesilapan kecil ini mungkin menyebabkan syarikat anda lingkup!

Trend terkini adalah tiru sahaja jenama antarabangsa dengan rekaan menawan dan membuat manipulasi gambar menggunakan Adobe Photoshop dan Illustrator.

Senario ini membuatkan permintaan terhadap fashion designer menjadi semakin kurang, terutama bagi syarikat yang ingin menjimatkan kos.

Teknologi mudah ini juga menyebabkan produk anda yang laku dengan mudahnya diciplak oleh pesaing lain menggunakan teknik serupa di atas.

Ini adalah satu isu yang sangat kompleks.

Dalam industri ini, persaingan amat diperlukan untuk menjana permintaan serta meningkatkan industri.

Tambahan lagi, tidak ada satu pun syarikat boleh memenuhi kesemua kehendak pelanggan.

ZAWARA sebagai contoh sangat memerlukan persaingan, di mana sales akan jatuh jika pesaing berhampiran tutup kedai.

Bukti yang jelas adalah tempat di mana terdapat banyak persaingan dalam pilihan jenama busana Muslimah, di situ menjadi tumpuan kepada pelanggan.

Akan tetapi jika produk anda tidak mampu bersaing, anda akan kehilangan pelanggan yang banyak mengakibatkan anda boleh gulung tikar.

Ciplak dan peniruan adalah isu biasa di dalam industri fesyen dan amat sukar dibendung.

Ini disebabkan oleh undang-undang sedia ada yang menyukarkan proses saman dari sudut teknikal serta kos yang amat tinggi untuk menyaman.

Tidak banyak boleh dilakukan untuk membendung isu ini kecuali pilihan pengguna itu sendiri.

Dalam industri fesyen, penguasaan ilmu kewangan serta kemahiran pengurusan adalah jauh lebih penting dari sudut rekaan fesyen itu sendiri.

Perlu diingat, faktor kejayaan utama syarikat fesyen antara bangsa seperti Top Shop, Louis Vuitton dan lain-lain adalah melalui proses pengambil alihan syarikat serta kepakaran kewangan.

Walaupun ada, namun jarang sekali fashion designer berjaya dalam industri fesyen kerana faktor ini.

Pereka fesyen antarabangsa seperti Marc Jacobs, La Perla dan Alexander Mc Queen, mereka semua telah bankrap dan nama mereka dibeli oleh syarikat korporat yang besar sebagai jenama fesyen yang tidak dimiliki lagi oleh pereka-pereka fesyen tersebut.

Dalam perniagaan fesyen, ketika ekonomi mantap, pengguna akan berlumba-lumba mendapatkan busana terkini setiap minggu untuk kelihatan updated.

Malah ada juga yang membeli tetapi tak pakai pun. Fesyen menjadi kehendak bukan keperluan. Ini menjadi pemangkin industri fesyen secara positif.

Ketika ekonomi meleset, selera pembeli akan berkurang.

Fesyen bertukar menjadi keperluan dan bukan lagi kehendak. Pembeli akan membeli hanya jika perlu.

Bila keadaan ini berlaku, strategi pengurusan perniagaan serta aliran tunai yang mantap adalah penting untuk terus berada di atas pentas industri fesyen.

Industri fesyen tidak akan mati, tetapi akan sentiasa berada seperti “roller coaster”.

Perubahan strategi perlu sentiasa dilakukan untuk sentiasa kekal relevan.

Bagi yang berminat untuk menceburi industri fesyen yang amat menarik ini, wajib tahu 10 cabaran ini supaya menjadi lebih bersedia.


Cepat Dan Efisien, Guna Bjak.my Untuk Banding Dan Beli Insurans Kereta Dengan Segera

Urusan peribadi seperti memperbaharui road tax di Jabatan Pengangkutan Jalan (JPJ) kadangkala ambil masa yang panjang. Bila di hari puncak terutamanya hari Isnin, ada yang terpaksa beratur 4 jam untuk renew  road tax mereka sahaja.

Bagaimana jika kami kata terdapat alternatif yang cepat dan tidak memerlukan anda bazir masa untuk anda renew road tax kereta anda?

Bjak.my adalah pengendali cukai jalan serta insurans kereta terbesar di Malaysia. Mungkin ada yang masih skeptikal dengan servis renew cukai jalan ini secara dalam talian tetapi jika anda tidak cuba, anda tidak akan tahu betapa efektifnya Bjak.my ini.

Bagi yang sudah menggunakan Bjak.my, rata-rata sangat berpuas hati dengan servis yang ditawarkan. Bukan sahaja ia murah dan cepat, anda boleh membandingkan insurans kereta dengan segera menerusi lebih daripada 10 syarikat insurans dan takaful yang ditawarkan di Bjak.my.

Ini pula beberapa respon pengguna yang berpuas hati dengan servis Bjak.my. Ramai yang terkejut apabila menerima cukai jalan mereka dalam masa tidak sampai dua hari selepas membuat pembayaran.

Komen daripada pengguna yang sudah kali ke-4 menggunakan bjak.my[/caption]

Tidak terlupa, Bjak.my juga menawarkan perlindungan kereta mengikut keperluan anda. Jadi, pengguna boleh jimat dengan ambil perlindungan mengikut budget atau keperluan mereka sahaja.

Kini semuanya di hujung jari. Layari laman Bjak.my di sini. 3 juta pemilik kenderaan sudah menggunakan Bjak.my. Kini giliran anda pula untuk cuba.

Bila dah cuba sendiri, baru tahu ini adalah cara paling bijak dan pantas untuk renew cukai jalan serta insurans kereta peribadi anda. Ingat road tax, ingat Bjak.my!

Ini pula artikel kami berkaitan Bjak.my sebelum ini. Klik pada pautan di bawah.

Ini Cara Paling Pantas dan Bijak Untuk Anda ‘Renew’ Cukai Jalan Dan Insurans Kenderaan


2 Traveller Malaysia Berkongsi Gambar Menarik Sewaktu Travel Ke Lokasi Filem Dilwale Di Iceland

Nampaknya demam Bollywood kembali melanda rakyat Malaysia ketika ini gara-gara lakonan Shah Rukh Khan dan Kajol dalam filem Dilwale.

Rata-rata memberikan komen tentang betapa cantiknya pemandangan dalam lagu Gerua. Malahan ada yang menyangka pemandangan indah ini dilakukan melalui teknik CGI.

Hakikatnya lokasi menarik ini memang wujud di Iceland.

Baca: Dilwale: Kisah Percintaan Pasangan Pertengahan Umur

Dan yang menariknya, 2 traveller Malaysia berikut tidak pernah menyangka kunjungan mereka ke Iceland bakal memberi inspirasi kepada para traveller di negara ini.

Saya telah berjaya mendapatkan izin daripada 2 traveller ini untuk berkongsi tips dan gambar sewaktu kunjungan mereka ke lokasi lagu Gerua di Iceland.

Untuk pengetahuan, kedua-dua traveller ini telah ke Iceland sebelum filem Dilwale ditayangkan.

Kita mulakan perkongsian pertama daripada Azwadi yang telah ke Iceland pada bulan Julai 2015. Berikut adalah tips daripada beliau:

ii) South Coast and Glacier Lagoon : €173 . Pakej yang ni bermula jam 8 pagi hingga 10 malam. Akan dibawa ke  2 air terjun  iaitu Skogafoss dan Seljalandfoss, seterusnya ke Glacier Lagoon tu yang bernama Jokulsarlon Glacier Lagoon (iceberg).

8.  Waktu paling best jika nak travel ke Iceland adalah pada musim panas kerana waktu siang yang lebih panjang. Pada waktu ni juga lebih banyak peluang untuk lihat pelangi di setiap air terjun yang terdapat di sini.

Yang ni Skogafoss Waterfall. Boleh panjat belah kanan tu naik ke atas. Ada tangga disediakan. Tempat tu la SK dan Kajol menari-nari.

Yang ni pun dekat Skogafoss waterfall. Kalau datang masa summer dan ada matahari , boleh nampak la pelangi ni. Sebab tu la digalakkan datang masa summer dan datang ke sini petang-petang skit.

Yang ni Seljalandsfoss waterfall, kat sini lah Kajol dak SRK joget-joget belakang air terjun.

Jokulsarlon Glacial Lagoon. Amphibian boat disediakan di sini. Bolehlah ronda-ronda lagoon ini kalau mahu.

Jokulsarlon Glacial Lagoon. Salah satu destinasi yang perlu dikunjungi andai anda ke Iceland.

Pakej yang Jokulsarlon Lagoon tu termasuk naik amphibian boat ni pusing-pusing lagoon tu.

Blue Lagoon Iceland. Jaraknya lebih dekat dengan Keflavik International Airport. Apa kata singgah dahulu di sini sebelum ke bandar utama Reykjavik.

10. Jika dah sampai ke Reykjavik, jangan lupa singgah ke Masjid Ar Rahman. Sebenarnya ada 2 masjid di Reykjavik tapi saya hanya berpeluang ke Masjid Ar Rahman saja.

Untuk pengetahuan, seorang imam dari Mesir telah dibawa oleh Kerajaan Iceland untuk menjadi imam di masjid ni.

11. Masjid Ar rahman ni salah satu masjid yang baru dibuka 2 tahun lalu. Daripada perbualan saya dengan Imam Ahmad dan penduduk di sini, saya nak kongsikan juga fakta berikut:

12. Populasi penduduk Iceland adalah 323,000 orang. Di negara ni hanya ada sekitar 1500 – 2000 Muslim yang terdiri daripada orang-orang dari Asia dan Afrika yang telah menetap di Iceland.

13. Daripada jumlah di atas, kira-kira 100 orang daripada mereka adalah Icelandic yang telah memeluk Islam.

Masa kat bandar Reykjavik saya tercari-cari masjid nak solat asar. Cari punya cari tak jumpa. Then tanya seorang lelaki tempatan Icelandic, dia dengan baik hati drive saya ke masjid ni.

Alamat masjid: Skogarhlio 20, Reykjavik, Iceland. Boleh jugak try google search Islamic Cultural Center of Iceland / Menningarsetur muslima a islandi.

Jika korang ke masjid ni, sampaikan salam saya kat Imam Ahmad.

Tonton: Keunikan Iceland Umpama Anda Mengembara Ke Pelusuk Dunia Berbeza

14. Restoran halal – ada 2 restoran halal di sini iaitu Ali Baba dan Mandi. Saya makan di Mandi tapi tuan restoran ni bagitau ayam dia tak halal. Jadi saya makan ikan saja di sini.

Last but not least, Kalau anda ke restoran Mandi di bandar ini, silalah jawab pantun saya pada dinding dan snap gambar ye. Terima kasih.

Jika disebut nama beliau pastinya ramai yang sudah kenal. Zahariz yang terkenal dengan kisah ‘Dengan Basikal Aku Menjelajah’ telah ke Iceland pada tahun 2012.

Zahariz menjelajah di negara ini dengan mengayuh basikal sambil merakam kisah pengembaraan beliau. Kami kongsikan di sini gambar-gambar menarik berikut yang telah dirakam oleh Zahariz sewaktu pengembaraan beliau dulu:

View sewaktu matahari terbenam. Memang super cantik.

Malahan, dah hampir malam pun masih tetap cantik.

Baca: Fenomena Matahari Tengah Malam Di Iceland Yang Menakjubkan

2. Skógafoss Waterfall – scene menari tepi air terjun dan ada pelangi

Iceland sebenarnya kaya dengan air terjun. Terdapat banyak lokasi air terjun dengan pemandangan menarik dan ini salah satu darinya.

3. Vatnajokull Glaciers – hampir sama seperti scene menari di iceberg Jökulsárlón

Dan hakikatnya Vatnajokull Glaciers adalah lokasi glasier terbesar di dunia.

Saiz Vatnajokull Glaciers ini hampir sama dengan saiz Semenanjung Malaysia.

Perbelanjaan di Iceland adalah tinggi kerana harga barang yang mahal di sana. Tapi jika anda adalah kaki kayuh basikal, berkayuh di Iceland mungkin tidak mustahil bagi anda. Tak perlu sewa kereta dan ambil pakej tour.

Zahariz Khuzaimah dah buat la brader. Anda boleh baca perkongsian lanjut pengembaraan Zahariz di Iceland di website beliau Zahariz.com.

Baca lagi: 10 Tip Travel Ke Lokasi Indah Dalam Filem Dilwale Di Iceland

LIKE dan FOLLOW Vocket di Facebook serta Instagram


Cergas Beraya, Ceria Bersama

DALAM usaha memerangi wabak COVID-19, ketibaan Aidilfitri tahun ini tetap dinanti dan bakal disambut penuh kesederhanaan oleh seluruh umat Islam.

Justeru, rakyat Malaysia disaran mengamalkan 3W (wash, wear, warn) dan menghindari 3S (sesak, sempit, sembang dekat) serta mematuhi garis panduan ditetapkan bagi mengelakkan berlakunya peningkatan kes menjelang Syawal nanti.

Sempena lebaran ini, GlaxoSmithKline (GSK) Consumer Healthcare tampil dengan rangkaian produk kesihatan bagi membantu pengguna mengelakkan rasa kurang selesa ketika menyambut hari raya.

Rakyat Malaysia boleh melengkapkan tenaga bagi sambutan Aidilfitri sepanjang hari dengan mengambil suplemen seperti Centrum Energy untuk membekalkan tenaga dan membantu mengurangkan keletihan.

Selain itu, pengambilan Eno juga dapat membantu melegakan ketidakhadaman asid terutamanya setelah menikmati pelbagai juadah hari raya.

Sambutan hari raya dalam cuaca panas di Malaysia juga boleh menyebabkan seseorang mengalami sakit kepala. Jadi, pengambilan Panadol membantu melegakan sakit kepala ketika beraya.

Sebagai jenama yang dipercayai, GSK Consumer Healthcare komited membantu melegakan pengguna daripada kesakitan dan ketidakselesaan terutamanya ketika menyambut lebaran.

GSK Consumer Healthcare menawarkan pelbagai rangkaian produk penjagaan kesihatan merangkumi suplemen dan ubat-ubatan am (Over The Counter) bagi memberikan kemudahan buat umat Islam ketika berhari raya dalam tempoh pandemik.

Dapatkan rangkaian produk GSK di pasaraya yang terlibat atau secara dalam talian sekarang untuk menikmati kecergasan sepanjang Syawal ini.

Ini adalah iklan produk ubat. Sentiasa baca label sebelum digunakan. Tanda dagang dimiliki oleh atau dilesenkan kepada kumpulan syarikat GSK PM-MY-CASO-21-00033 KKLIU: 1607/2021

Tarikh Luput Aset: 31 Disember 2023. MAL 19028078N, MAL 1996 2144X & MAL19930080XRZ


Ceria Dan Menarik, Ini Kompilasi Iklan Raya Terbaik 2022

Setiap tahun antara yang kita nantikan pastinya iklan kreatif daripada jenama terkemuka sempena Aidilfitri.

Bukan sekadar hanya hiburan, kemunculan iklan-iklan raya ini yang sarat dengan mesej positif pastinya akan menceriakan lagi raya kita setiap tahun.

Syawal tahun ini pastinya meriah kerana kita dapat beraya bersama keluarga dan paling best balik kampung! Jadi sebelum anda balik kampung, jom check it out semua iklan yang awesome raya ini. Jom!

Iklan comel Dugro menampilkan Syawal, yang mahu berniaga kuih raya diperbuat daripada susu kegemarannya. Bukan wang ringgit yang dicari tetapi Kebaikan Dikongsi Bersama. Comel sangat!

Filem pendek daripada Xiaomi ini yang diarahkan oleh Zulkarnain Azhar diilhamkan daripada kisah sebenar rakan baiknya yang menjaga bapanya, seorang pesakit Alzheimer. Pengorbanan besar seorang yang bergelar anak buat ayah yang tercinta.

Gamuda Land menekankan konsep rezeki sentiasa datang tanpa diduga buat mereka yang ikhlas membantu orang lain. Ini merupakan inisiatif bersama Yayasan Gamuda dan The Star Foundation bertujuan untuk mengiktiraf dan menghargai hero Malaysia yang ada dalam masyarakat.

Macam mana agaknya rasa jika kita boleh beraya di bulan? Watsons tampil dengan tema futuristik untuk filem raya mereka tahun ini yang menampilkan Ayda Jebat, Nabil Mahir, Dolla, Fauziah Ahmad Daud dan Dato Jalaluddin Hassan! Siap ada kucing terbang lagi.

Masih ingat drama raya Safi tahun lepas? SAFI kembali dengan ‘Raya Kau Hijau 2.0’ menampilkan Anggun adik kepada Ayu yang pulang beraya di kampung bersama-sama ibu dan buah hati kakaknya, Kai. Macam mana penerimaan mereka dengan buah hati si kakak? Kalau ada Amy Mastura mesti heboh jadinya.

Tak sah raya kalau tak ada iklan raya daripada TNB! Seperti biasa TNB mahu tunjuk ‘Raya Macam Cara!’ yang menampilkan kepelbagaian serta keunikan dari serata negeri di Malaysia. Sama tak?

Yang ini lain daripada yang lain kerana ‘hantu’ jadi watak utama. Geng kena ikat pun ada hati nak beraya tahun ni. Lepas ke tidak misi mereka untuk beraya?

Meriahkan Syawal anda dengan dendangan lagu raya yang menampilkan pelakon popular tanah air Remy Ishak dan Farah Nabila. Jarang dapat dengar Remy Ishak menyanyi. Sedap rupanya!

Goodday tampil dengan sebuah filem pendek yang menekankan kita boleh menyumbangkan bukan sahaja dari segi kewangan malah masa, tenaga juga kemahiran kerana walau tampak kecil namun besar maknanya bagi mereka yang memerlukan. Padan dengan tajuknya; Sekecil Usaha, Sebesar Makna.

Raya yang IstiMAEwa buat Dila di mana tahun ini merupakan kali pertama balik raya di rumah mentua dan bukan mudah untuk ambil hati keluarga. Jadi jom lihat bagaimana cara dia berjaya mengambil hati keluarga barunya!

Saksikan Lisa Surihani menyanyi dan menari sambil berkongsi rahsia menguatkan imuniti badan menerusi video muzik daripada Redoxon.

Filem raya yang pasti buat anda sebak. Selepas menontonnya, pasti membuatkan anda lebih menghargai ibu bapa dan keluarga kerana setiap yang hidup pasti ada penghujungnya.Selagi mereka masih ada, hargailah.

Anda pasti terhibur dengan gelagat Kak Ngah Patin yang mahu ‘kongsi’ duit raya. Tetapi ada sebabnya kenapa Kak Patin mintak duit raya dekat semua anak buahnya.

Drama pendek bersiri bertajuk #MisiManisOverload yang dibawakan oleh CSR ini pasti buat anda terhibur dengan kisah si kembar tiga Nana, Mimi dan Yaya. Saksikan juga episod kedua dan ketiga di YouTube rasmi CSR TV.

Siapa sangka detik sama-sama anyam ketupat palas sewaktu kecil boleh jadi satu memori yang tidak dapat dilupakan? Singkap kembali ikatan kasih antara Nenek dan Adi apabila mereka mengukuhkan kembali silaturahim menerusi senandung dahulu kala.

Video ini bakal memberi semangat untuk setiap kita melakukan kebaikan tidak kira kepada siapa dan di mana jua berada.

Saksikan kisah inspirasi bagaimana seorang lelaki bernama Acap yang selalu membantu ibunya berniaga sehingga menjadi seorang usahawan yang berjaya. Kejayaan itu dibalas dengan sesuatu yang istimewa buat ibu tersayang.

Apa yang dikirim, pasti kena sampai! Tonton ‘adventure’ Ahmad dalam membuat penghantaran buat ibunya sempena hari raya ini.

Lagu raya yang cukup rencah untuk didengari sepanjang hari raya ini oleh Reza dan MuZza. Baru Semangat Hari Raya!

Bila menjelang raya mesti ada dalam kalangan kita fobia dengan pelbagai soalan yang bakal ditanya. Tidak perlu takut sempena Syawal ini asalkan orang yang tersayang ada bersama. Dan andai makanan tak cukup di rumah raya nanti, foodpanda kan anda?

Ikuti pengembaraan Geng Budak Merah dan Ejen Ali untuk bangkitkan semangat raya. Macam-macam karenah si Geng Budak Merah. Serta jangan lupa buat misi yang Ejen Ali beri raya ini!

Persabahatan yang tidak dijangka antara Ashraf dan Pakcik Roslan di mana Ashraf menemui maksud sebenar Aidilfitri dan dalam pada masa yang sama membantu Pakcik Roslan sekeluarga untuk menjalani hidup yang lebih baik.

Dua tahun Kak Long tidak pulang beraya. Pasti kecoh satu rumah dengan gelagat keluarga Kak Long membuat persiapan untuk sambut kepulangan Kak Long.

PETRONAS tampil bergaya dengan drama bersiri ‘366’, di mana ia diteruskan dengan kisah Poji dalam episod kedua ‘Hari Ke-123’ istimewa Aidilfitri ini. Dapatkah Poji menghadapi dugaan demi sebuah cinta dengan berani?

Kami ucapkan Selamat Hari Raya Aidilfitri, maaf zahir dan batin. Hati-hati bila pulang berhari raya tahun ini!

Mari kita throwback beberapa video raya yang hiburkan kita tahun-tahun yang lalu.

Tonton Iklan Raya TNB ‘Norma Baru’ Dihasilkan Lelaki Ini Hanya Dengan Menggunakan Video Lama

‘Ini Iklan Raya, Tau?!’ – Lucu Dan Kreatif, Iklan Ini Raikan Wanita Menjelang Hari Raya Nanti